
GODINA XI. 


U ZAGREBU, LISTOPAD 1927. 


BROJ 2. 



LIST ZA ZABAVU I POUKU SREDNJOŠKOLSKE MLADEŽI' 


OMLADINI. 


Oživjele strune staroga klavira 
Pod akordinT burnim mladosti i snage — 
To prebiru tipke dvije ruke drage 
Garavog momčeta, što mi srce dira ... 

Rasipati možeš snage na pregršti, 

Omladino sretna, a da ništ’ ne gubiš. 

AF u svakom radu — najviše kad ljubiš — 
Pazi, da se čista savijest ne namršti! 


Jedino će tako ostat svježa volja, 

Um'jeća i znanja za široka polja, 

Što su otvorena i čekaju žedno 

Svaku ruku jaku, svako srce vrijedno 
I visinu uma, k duhovnoj slobodi, 

K sreći pojedinca, što sigurno vodi! 

T. Narić-Dvornik. 


NE 

Igrala se djeca 
U svom vrtu malom, 

I sva pogledaše 
Za jabukom palom. 

— Jabuka je mo^a ! — 
Prodere se Mijo 

— Jer ja jesam prvi 
Nju vam opazio. — 

— Jabuka je moja ! — 

Vikao je Ivo 

-— Ja ću je i uzet*, 

Ma vam bilo krivo. — 


SUDI ČOVJEKA. 

— Jabuka je moja ! — 
Poviče i treći. 

— Al f slušajte mene 
Što ću vam ja reći: 

— Da razd'jelim jabuku 
Na tri ravna d'jela! 

Svaki ima dio, 

Makar nije c’jela. — 

Rasjekavši jabuku 
Začude se jako, 

Gledajući mišljahu, 

Može T biti tako. 


Jabuka je bila 
Izvana rumena 
AI* iznutra bješe 
Istruhla, zelena. 

Tako u životu 
Mnogog muža hvale, 

A ne vr’jedi baš ni 
Prebijene pare. 

Ne sudi čovjeka 
Po njeg’vu od'jelu, 

Nego sudit* valja 
Po dobromu djelu ! 

Marijan Matijašević. 


NAD ŽDRALOV-GRADOM, 


Kad sunce klone ,te krvave baca 
Po dolu zrake, slušam, što zbore: 

— Od Petrove pošle smo jutros gore, 

A sad umiremo poput mrtvaca. — 

Gledam za Podborom sunce gdje mrije, 
U teškoj ko da se previja muci, 

A meni žešće jumu krv u ruci. 

Možda i ona skoru propast krije. 

* Daruvar, od madžarskoga daru — ždral. 


Tamo Toplica u laganom trku 
Put kroz poljane sebi ravne krči 
I u noć tamnu trčeć* srlja mrku. 

Kad već kasni sa zvonika odbi sat, 

Vidio sam, život ludo da trči 
A kamo, kud? ... Nekuda u nepovrat. 

Rude S, Podborski. 

VJESNIK. 


Da sam ptica lakih ikrila, 
Letio bih svakog ljeta, 
Neumoran ja bih bio 
Vjesnik cijelog svijeta. 


Letio bih svakog dana 
Preko brda i dolina, 
Preko mora i jezera, 
Preko visokih planina. 


I tako bih uv’jek, u’vjek 
Svakom vjesnik bio ja, 

I tako bi svatko znao, 
Što se svijetom događa. 


Srijemski zmaj. 


GRIJEH IVANA BELINA. 

JORDAN JOVKOV) 

(Svršetak) 


Kasno iza ručka, pošto je malo prodrijemao, 
izađe Čubrata opet na ulicu. Makar da i nije vje¬ 
rovao proročanstvu Ivana Belina, on ipak podigne 
oči, razgleda po svim stranama nebo i uvjeri se, da 
uistinu sve nagovještava sušu. Hladovina je stigla 
već nasred puta i još je bilo vruće, pepeo je tinjao. 
Čubrata se smješkao, jer se sjetio Ivana Belina. 
Ali je on vjerovao, da je ovaj put baba Bela 
uspjela da urazumi starca, i da ga je poslala uz 
ovce. 

Odjedamput se začu galama i Čubrata pogle¬ 
da na onu stranu. Na zavoju puta, prema gornjoj 
mahali, pokaže se grupa ljudi. Što se dogodilo? 
Djeca i žene trčahu preko dvorišta žureći se, da 
vide, što je. Piska i vika ... Ali kao da nije bilo 
ništa rđavo. Gomila se približavala. Jedan visoki 
čovjek stršio je nad glavama sviju i nosio je nešto 
na leđima, premetnuto poprijeko, kao što pastiri 
nose ovcu ili janje. Nešto bijelo i golemo, što nije 
bilo nalik ni na ovcu ni na janje. »Marjo! Marjo! 
ma!« — ču se piskutljiv glas djevojke. Hodi, da 
vidiš vuka, vuka!« I uistinu Ivan Belin — Čubrata 
ga prepozna — sav crven išao je umoran noseći 
na ramenima svoga vuka. 

— De, de! — prošapta Čubrata po svom obi¬ 
čaju i kao da nije vjerovao svojim očima. 

Mnoštvo ga opkoli i ponese. »Ima i vučića! — 
povikaše djeca — u vreći su!« Pred krčmom Ra- 
doslava zaustavi se Ivan Belin i baci svoj teret. 
Na zemlji se prostrije strašna i ogromna zvijer. To 
bijaše ona ista bijela vučića, za koju su svi bili 
čuli. U žvalje joj je bila utisnuta toljaga, pa je tako 
omotana i svezana bila, da nije mogla niti dahnuti. 
niti otvoriti ili zatvoriti žvalja. Na jednom se boku 
crvenila golema rana. Vučica bila je još živa, ali 
se činilo, kao da je na umoru. Oči su joj se čas 
otvarale čas zatvarale. U vreći micala su se dva 
živa klupka. 

Ivan Belin, potamnio oko očiju i pod svojim 
crnim vjeđama, veseliji i nasmijaniji u drugoj po¬ 
lovici svog lica, kratko i otsječeno pričao je, kako 
je ulovio vučiće i kako je poslije toga ustrijelio i 
samu vučicu. Svi ga slušahu, gutahu mu riječi i 
gledahu čas njega, čas protegnutu strašnu zvijer. 

»Bre Ivane, što napravi bre!« — poviče Ču¬ 
brata proguravši se kroz gomilu. 

Ivan Belin podigne svoj golemi kalpak, po¬ 
gled očiju kao da se ne vidi ispod tamnih vjeđa, 
ali ipak mu se uglovi oko bijelih brkova smiju. 

— Gle! — kratko i ponosno reče i pokaže na 
vučicu. 


— De-de — promrmlja smeteni Čubrata — 
de-de! 

Ivan Belin razveže vreću i pokaže vučiće. Oni 
su kao i mali psići, samo Sto imaju štrkljave uši, 
sive i čupave i plave oči poput dragulja. U tom je 
času vučica — tako su kasnije pripovijedale žene 
između sebe — polagano otvarala i zatvarala oči. 

Ivan Belin zaveže vreću. Znatiželjnost je 
svih bila zadovoljena. I dok muškarci, sabrani u 
rpice, još neprestano nešto govore, dotle već žene 
hvataju za ruke svoju djecu, da idu, ali ne mogu, 
da otkinu svojih očiju s vučice, i šute. 

— Gorka joj sudbina — prošapta jedna. 

— I djecu ima . .. Božićko ... 

I prema Ivanu Belinu sve te majke upravljaju 
svoje poglede, u kojima svijetli mržnja i gnjev. 

Zadroncaše kola i zaustaviše se ublizo; konji 
se trgaju i dahću. To je Čubrata. 

— Hajde Ivane, — poviče on. — Daj ovamo 
vukove. Hajde, ići ćemo od kuće do kuće. Svatko 
treba da dade, jer svi imamo blaga ... 

Prije nekoliko dana pojavilo se u selu neko¬ 
liko daždevnjaka, ali nije bilo takovoga šuma niti 
takove buke kao sada radi vuka. Kola su krivu¬ 
dala ulicama, zaustavljala se pred vratima, a oko 
njih su se gomilale žene i djeca. Psi osjetiše vonj 
vukova i počeše da zavijaju. A Čubrata podizaše 
neustrašivo vučicu, da je pokaže, golemi joj se 
trup objesio i posred bijele joj kože, poput crveno- 
svijetloga cvijeta bljeskala se na suncu krvava joj 
rana. 

Čubrata pokazivaše poslije toga i vučiće i za¬ 
poče da ponavlja jedno isto. Žene su davale, ko¬ 
liko su mogle, ali su šutile i gledale hladno i ne- 
prijazno. 

— Gorka! ... gorka! ... — slušao je iza svo¬ 
jih leđa Ivan Belin. 

To poče da ga uzbunjuje. Da se ojunači i da 
sam sebe prevari, nastojao je da se nasmije, ali mu 
smijeh bijaše prisiljen i pun krivnje. On se prepu* 
stio poput roba u Čubratine ruke. Često se zami¬ 
slio i rekao sam sebi: 

— Bila je jedna vučica, ali svejedno ... 

Čubrata mu davaše od vremena do vremena 
bocu s rakijom pozivajući ga: 

— Pij! Imaš pravo da piješ. Istrijebio si vu¬ 
kove, iskorjenio si ih. Pij! 

Ivan Belin je pio, premda nije više ni osjećao 
ukus rakije. Poslije je sam u sebi ponavljao: 

— Bila je jedna vučica, ali svejedno. .. 

Nije se mogao nikako da razveseli i navečer, 
poslije kako je odnio vučice i vučicu kući, vrati 

se u krčmu i nastavi da pije s Čubratom. Kao da 
je bio zaglupio i podivljao, nije mu se dalo govo¬ 
riti, izgubio je volju i želju za svim. Ne jedamput 
bi ga Cubrata uhvatio za rame i proitresao, da ga 
trgne iz turobnih misli: 

— Pij! — govorio je Čubrata. — Šta nepre¬ 
stano misliš. Nema više vukova, istrijebio si ih! 

Ivan je Belin pio. Pio je tako mnogo, da je, 
kad je ustao da ide, morao puzati nogama i rukama. 

Kad se vratio kući, nađe babu Belu, gdje 
kleči nasred sobe, klanja se napred i natrag i 
pjeva. Pjeva li ili možda plače. Ona se ne okrenu 
i ne pogleda ga. Ali podignu svoj glas i zapjeva 
više. Ivan Belin se dovuče do kreveta u drugoj 
sobi, baci se na nj, kuća mu se zaljulja i kao 
da zajedno s njim potonu u nekakvu provaliju. 

Po običaju se probudi rano. Izađe; tanki se 
srp mjesečev bio zaustavio tik nad crtom crnih 
brežuljaka. Blijeda svjetlost obasjavala je dvorište, 
drveće je bilo crno i crne sjene okruživahu kro¬ 
vove i staje. Kao da mu je netko trnje zabijao u 
oči, Ivan Belin osjećao je užasnu glavobolju i či¬ 
nilo mu se, kao da neka jama stoji iza njega i on 
nije znao, gdje je bio dosada i zašto nije s ovca¬ 
ma. Misao na ovce probudila je u njemu jučerašnji 
dan i on se zgrozi. On se sjećao svega, ali je jedva 
razabirao, što je govorila baba Bela, kad se vratio 
kući. Ona je sjedjela posred kuće i nije pjevala 
nego plakala. I spominjala je imena dvojice mu si¬ 
nova, koji su umrli negdje na bojnim poljanama ... 

On se brzo povrati kući, nađe jednu noćnu 
svjetiljku, uze žigicu i krenu prema sobi, gdje bi¬ 


jaše ostavio vučicu. On otvori vrata, uđe u tminu, 
zapali svjetiljku i podigne je. Na zemlji, protegnuta 
i ukočena ležala je vučica, a uz nju blizu do obje¬ 
šenih joj grudi stisnuše se vučići; jedan je spavao, 
a drugi je sjedio uspravno. I onaj koji je bio bu¬ 
dan, okrene se i pogleda Ivana Belina sa svojim 
plavim, safirnim očima. Ruka Ivana Belina za- 
drhta i svjetiljka mu pade. 

* 

Ivan se Belin ponovno izgubi u polje za svo¬ 
jim ovcama i rijetko se pokazivaše u selu. Češće 
su ga viđevali mali pastiri. Kao i ranije pripovi¬ 
jedao im je svoje priče. Ali dogodi se, da im 
omrznuše njegove priče; obuze ih neobuzdana ve¬ 
selost i počeše da zadirkuju i udaraju starca. 

»Djede Ivane, — pitali su ga — jesu li narasli 
vučići? Je li istina, da ćeš ih pustiti, kad posta¬ 
nu golemi?« 

Drugi su ležali podalje i zato su bili drzovitiji. 

»Djede Ivane, — vikalo je jedno pastirče, — 
je li istina, da te tuče baba Bela?« 

A drugo: 

»Djede Ivane, deder nam pokaži, kako se ide 
na četiri noge! ...« 

Ivan Belin gledao je samo u zemlju, oborio 
glavu i smješkao se. Poslije protegnu ruku u 
pravcu prema Golemom izvoru, raširi svoje prste, 
dade izražaj bojazni svom licu i započe da pri¬ 
povijeda o bivolu, koji izlazi odatle i odatle, s tako 
golemim rogovima, s tako strašnim očima... 

S bugarskoga: Ivan Esih. 


JESENSKA TRAGEDIJA. 


Kao zlato žuto, ko zora rumeno 
Na granama lišće još veselo stoji 
I u predvečerje u toj krasnoj boji 
Šapće lišće blagu pjesmu tajnovito — 

Ko da priča pjesme blaženih sudaca, 
Koje isto tako tajnovito zbore, 

U sumračju, kada sunašce za gore 
Zalazi i zadnje svoje tra^e baca. 


Al' popuhne vjetar, pane kiša tija 
Nesta purpur zore, nesta žuta zlata, 

A lišće sa grana leži pored blata. 

Grane tužne, gole, sunašce ne sije, 

Nad mrtvom poljanom crni vran se vije; 
Jesenja svud vlada tužna tragedija. 

Zmaj Podunavski* 


ČEŽNJA. 


U sutonu listopadskom 
pučinom 

plovila je mala barka 
svom silom. 

Još zadnje zrake rumene 
kao mak 

zasvijetle kao varnice 
... zatim ... mrak. 

Mala barka nekud juri 
po moru, 

valjda nekud mora stići 
u zoru. 


Iz daljine slušam, kako 
igra val 

i srdito baca barku — 
čunak mal'. 

Oh, za tobom ja bih htio 
nekud poć’, 

ne smeta me, što je sada 
gluha noć. 

Al* ti bježiš u daljinu 
nekuda, 

stić* te više ne mogu, 
a sad kuda? 


Ostati ću tu kod ljudi 
i sada, 

zaboravit’ tebe ne ću 
nikada. 


Rudoli Sigi* 

JA VOLIM, 


Kada sag se prostre od crvenog vlura 
I zapada sunce kroz odraze plamne, 

Ja volim da onda puše bijesna bina 
I valovi biju o obale kamne 

Tad valovi jure ko nemani tamne, 
Jedan drugog stiže, preskače i gura, 

0 klisure tuku, strašne i pomamne; 

Od njih više nema do pjene i mjehura. 


Tada volim ići na vrh sive st'jene, 

I pustiti vjetru, da mi vije kosu, 

I držat se čvrsto da buri odolim, 

A poda mnom bijele ležati će pjene, 

Na sebi ću ćutjet’ svježu slanu rosu: 

Ja to tako volim, ja to tako volim! 

Hrvoje Ostojić, 


JUTRO NA PUSTI. 


Sunčana se kugla sva u žaru kupa 
I ljubi vedrinu ... 

Usto je već gazda, pa kladivcem lupa 
I budi družinu. 


Oživjela pusta. Svuda čeljad vrvi, 
Ržu bijesni hati. 

S ergelom je »čikoš« izašao prvi, 
Na pašu ju prati. 


Prostrlo se polje, a po njem orači 
Crne brazde nižu ... 

Kada sunce zađe, u polju se smrači; 

Tad plugove dižu. 

Ivo Kovačević, 


TRUS SVIJETA. 

(FR. CLEMENS) 


Ima li trusova svijeta? Zašto da ih ne bude? 
Istina, nijedan učenjak, nijedna knjiga ne zna 
ništa o njima da priča, i oni ne mogu da nađu 
mjesta u hipotezi o velikim svemirskim katastro¬ 
fama. Oni možda žive samo u misli pisca ovih 
redaka i možda nijesu nego priča njime izmišljena 
— maštanje i san. 

Pa opet: zašto da ne bude isto tako trusova 
svijeta, kao što imade trusova zemlje, ili potresa? 
Doživio sam i sam najmlađi potresni period, bio 
sam njegov očevidac, pa je među tim trusovima u 
mom mozgu iskrsla ta neobična zamisao — uro¬ 
nimo li stvari do dna — sasvim logična; jer ako 
se naši planeti nijesu mogli razviti bez privreme¬ 
nih, pače redovnih katastrofa, nije čudno, ako se 
izvede i zaključi, da se nije i ne može ni svemir? 

Kada nam astronomi pričaju o nenadanom 
planuću novih zvijezda, o sukobima gorostasnih 
mirijada milja od nas udaljenih sunaca, zašto ne bi 
trus svijeta bio tome uzrokom? Pače: zašto ne bi 
mnogi naši trusovi zemaljski ili potresi bili samo 
djelomične pojave svjetskoga trusa? 

No možda je to pitanje samo šala fantastično¬ 
ga pisca — pa ga zato uzmi kao šalu, ljubezni či¬ 
tatelju, i dopusti pripovjedaču, da to lako i šaljivo 
tkivo izatka i dotjera, pa da i sebi i tebi predoči 
čudesna iznenađenja, koja bi vas snašla, kad bi 
iznebuha trus svijeta prekinuo redovni tijek života 
na našem planetu. 

* 

Nemirno ispruži Eskimac Anak čupavu glaju 
iz medvjedine svoje ložnice. Uhvati suprugu, koja 
je spavala kraj njega, za pleća, prodrma je i zovne- 
»Kalumaha!« 


»Šta ćeš, napasti?« zapita dremovna mu dru¬ 
žica, ljutita. »Ni spavati mirno ne mogu. Hoćeš li 
i opet piti? Ta vrč je kraj tebe!« 

»Oprosti, milo moje, — ne ću piti. — Nijesi li 
ništa čula?« 

»Šta bih čula?« 

»Prenuo sam se iza sna sa čudnim osjećajem! 
— baš kao da se naša koliba pomakla sa svim, što 
je u njoj.« 

»Nesmisao! U tvojoj se glavi opet jednom po¬ 
maklo! Sanjao si!« 

U isti se čas okrene nježna ženica srdito na 
drugu stranu, i skoro se u teškom i glasnom hrka¬ 
nju rasplinu i gnjev i uzrok gnjeva. 

Anak ne htjede da je dalje buni, već zašuti 
smumljavši tek nešto zlovoljno kroz zube. Sanjao! 
Ne, nije zacijelo sanjao, mogao bi da prisegne! 

I nije doista čestiti Anak sanjao. Uistinu bijaše 
nešto osjetio. Osjetio jedva zamjetljiv trzaj, kojim 
se bio ispoljio jedan vasiljenski događaj, jedan 
svjetski trus, ponajneznatniji po uzroku svoga na¬ 
stanka i po svojoj pojavi, no to kobniji po svome 
djelovanju i učinku za našu zemlju. Slučilo se 
naime čudo, da se zemlja pomakla na svojoj osi 
za četvrtinu obujma; kao da su se dva pradiva 
njenom osi našalila, pa je malo zavrtjela, — odje¬ 
dnom se sjeverni stožer našao na polutniku. A da 
bude promjene, zatekla su se na stožerima polutni- 
čka, sada polovima zapremljena mjesta. Dosadašnji 
dakle ekvator, koji je doslije naš planet dijelio na 
sjevernu i južnu polovinu, sad ju je razdvojio na 
istočnu i zapadnu palu, a dosadašnji se polovi 
smjestili u dvije suprotne točke dosadašnjega 
ekvatora, koji se bijaše ispravio od pola do pola, 

— sve drugo ostade, kako je bilo — ekliptika i 
pravac zemaljske osi i sve drugo, samo su se da¬ 
kako klime različnih zemalja morale po izvršenoj 
promjeni preobraziti. 

Pojmit ćemo veliko i zasluženo zadovoljstvo, 
sito ga je jadno i nepravedno pogrđeni Anak osje¬ 
tio, kad ga odjednom ljubezna ženica prodrmala. 
pa se na nj okosila: »Ta ustani i vidi, koji je to 
đavo!« 

»Šta je?«, zapita Anak, protrv oči. 

»Sviće, upravo je bijeli dan. Shvaćaš li? Bi¬ 
jeli dan sred zimske stodnevne noći! To nije čist 
groš!« 

Anak se ozre. Zaista, neobično svijetlo pro- 
diraše kroz ledeni prozor snježne kolibe. Uplašen 
skoči s postelje i provere se kroz vrata. 

»Kalumaha! De iziđi — sunce!«, vikne pre¬ 
neražen. 

»Šta se zbiva s njime?« 

»Eto izlazi i sjaji jasnije i žeže žarče nego 
inače u najtoplijem ljetu!« 

Kalumaha ispadne iz kolibe, da vidi čudo. 

»Zli dusi su nas opčinili,« povikne tjeskobno. 

»Ah šta, ti blesani ne razumiju baš ništa!«, 
promrsi prosvjetljeniji suprug. »Uniđi i daj ono 
slanine i ribljega ulja, naš zajutrak, da se nasla¬ 
dimo.« 

Oboje se vrati u kolibu i baci se svojski na 
svoj sasvim arktični doručak. Kalumaha, kojoj je 
na zalogaj slanine pala kap vode iznenada digne 
oči prema niskom krovu. 

»Anače!« 

»Što ćeš?« 

»Naša kuća ...« 

»Šta je s njome?« 

»Znoji se kao slanina na vatri.« 

Krute snježne grude, što ih Eskimkinja nikad 
drugačije ne vidje no smrznute, počele su se 
uistinu topiti pod djelovanjem dosad nečuvene 
topline. Kap za kapi kapaše sa stropa, a po bo¬ 
kovima pokazivale se opasne pukotine. 

Prestravljeno izleti oboje pred kolibu. Tu je 
bilo još i gore. Kao po žljebovima spuštala se 
silna voda na itle. Nije bilo sumnje, da za malo 
sati ne će ostati od njihove tako dugo nastanjene 
i tako im mile i prijatne kolibe ni gruda snijega. 

Ali što je to bilo naprama prevratu u čitavoj 
okolini. Svud je romonilo i prokapljivalo, tisućgo- 
dišnji ledenjaci obarali su se i rušili u bučnim sla¬ 
povima s vrhova u dolinu, velike se ledene po¬ 
ljane toga kraja rastapale, i još malo, i eto čitavih 
jezera i rijeka od njih i po nizinama se i ulekni- 
nama već gomilala silna voda i dižući se zapri¬ 
jetila čitavom kraju poplavom, kakove nije bilo 
tamo od potopa. 

Anak i Kalumaha nijesu još ni slutili taj užasni 
prirodni događaj; znali su doduše, da se led i sni¬ 
jeg iznad njihove uljenice topi i da im daje za lice 
potrebnu vodu; znali su također, da se pod mor¬ 
skom preko metra debelom korom nalazi voda, 
ali im o opasnosti poplave rođeno iskustvo nije 
reklo još ni slova. 

Što više se dizala »kraljica dana« sve žešće, 
žarče i zatornije udarahu njene munje u ledeni 
kraj. Tako je visoko gore Anak i Kalumaha još 
ne vidješe. Za nekoliko sati uspela se na vrh neba; 


okomito padale su njene zrake i zabadale se, pro¬ 
bijale mahom kao šiljasta koplja u tlo, kamogod su 
stigle. Oboje Eskimaca bili su već s pripekom 
skinuli debelu medvjedinu, pa opet im je vrućina i 
tjeskoba natjerala dvostruki znoj iz njihovih na 
zebnju priviklih tjelesa. Upropašteni, zadivljeni, 
jadikujući promatrali su okolinu, koje sad već ne 
mogahu da prepoznadu, jer su zaprepaštene oči 
gledale pred sobom čisto novu dosad nepoznatu 
sliku! Goletne puste hridi izdigle su crne glavice 
iz snježnoga pokrova, koji se sveđer topio, i sve 
dalje razgaljujući se pružale su golema i krepka tje¬ 
lesa iz ruha, koje se stopu po stopu rastapalo i 
nestajalo. Davno je već bilo, što je snijeg pod go¬ 
rama kopnio i pred njima je puklo crno i mo¬ 
čvarno tlo. Činilo se. kao da zemlja po drugi put 
nastaje, kao da je izišla sasvim nova iz ruku Stvo- 
riteljevih. 

»Što će to da bude od nas!« stenjala je Kalu¬ 
maha. 

Anak doda kukajući: »Takove vrućine ne 
podnesosmo. 0 da hoće opet da zastudi! Kako 
da pametan čovjek odoli toj vrućini!« 

»Slutim, mužu, da već nikad više ne vidje¬ 
smo snijega«, jaukaše žena. 

»A od čega ćemo živjeti, ne bude li više ži¬ 
votinja? Životinjama treba studen«, promrsi Anak 
natmuriv se. 

Životinje su se snašle u zloj koži. Sjeverni 
medvjedi, lisice i vuci tumarahu amo tamo kao 
bez glave, sasvim ih bijaše ostavio strah od ljudi. 
Tisuće se galebova i drugih ptica skupilo u gu¬ 
stim jatima uz zaglušnu vrisku u zraku, sav ih je 
nagon izdao i sva vještina traganja i poznavanja 
puta. Čak se i nezgrapni morževi grozničavo uz¬ 
vrpoljili i čas bi ričući uronili u čudno promije¬ 
njenu vodu, a čas bi se uzverali na obalu i uzalud 
tražili svoje obično hladno počivalište. Činilo se, 
da će za malo dana sve izginuti osim ptica, koje 
su se već spremale da za vazda ostave svoj zača¬ 
rani zavičaj. 

»Ej vi sretne ptice — vi možete bar letjeti i 
odletjeti!« — jaukaše Anak. — »Negdje ćete već 
naći kakovo prijatno hlađahno mjestance. Tko bi 
mogao srećom za vama! Mi moramo ovdje jadno 
poginuti, Kalumaha!« 

»Ama, ako sve životinje izginu, imat ćemo 
barem dosta da jedemo«. 

»Varaš se. Zar ne znaš, da već u toplini naše 
kolibice meso ne ostaje dugo prijesno. A u toj 
će se jari pokvariti za malo dana. I mi pomrijesmo 
od gladi!« 

Jedva ih je još zanimalo to, mogli su reći, čudo, 
uistinu uzvišeno čudo, što se zbivalo pred nji¬ 
hovim očima. Oboje se sjeveraca, čeda ledenoga 
pola, iznebuha našlo u žarkim poljanama polut- 
nika; malo je dana dotjecalo, te se tisućljetne 
ledene i snježne grude pretvoriše u bučne valove, 
ljute i bijesne, od kojih se ustrašena čeljad zaklo¬ 
nila na visine obližnjih planina. 

No malo pomalo je spala voda, i doskora eto 
— bajna li vidika! 

Iskrsnuše iz mrklih tala zelenilo i šare, stru¬ 
čak izbio za stručkom, na očigled je nicalo i raslo 
bilje u vlažnom i toplom zraku, i čitave su šume, 
gajevi i cvijeće, prave prerije, iskrsle iz zemlje. 

Kako li je klicala Kalumaha spazivši prvo 
cvijeće! Na usne je pritiskivala te umiljate proiz¬ 
vode božje! U medveđe je čupe svoga muža uple¬ 
tala novi divni ukras. 

Uto se već moglo naći malo hlada pod grme- 
njem, a donekle su se privikli i Anak i Kalumaha 
promijenjenoj toplini. 0 kakvoj udobnosti dašto još 
nije ni spomena bilo, i ako su imali od čega da 
žive. Dosta se životinja bilo spasilo pribjegavši u 
planine na visine, gdje su se nekad bijelili lede¬ 
njaci. Onamo bi se gore za njima dao Anak bijući 
ih lovačkom sulicom; tamo gore bi odahnuo u 
onom raskošnom i ugodnom, i ako ne tako divno 
hladnom zraku, kakav bješe negda dolje u dolini. 

»Tu ću da sagradim svoju kolibicu«, odluči 
Anak pa povede sa sobom i Kalumahu; od sada 
življahu barem kako tako na visokim busenjem 
obraslim ravnjacima. Tu i ostadoše, dok ne ugle¬ 
daše daleko u magli silnoga gorskoga diva sa snjež¬ 
nom kapom na glavi. Uspeše se teškom mukom 
na nj i tamo gore opet podigoše milu svoju koli¬ 
bicu snježanicu. Tu je dašto bilo malo zvjerinja, 


ZGAŽENE 

Koji vas jadnik nemilo zgazi, 

Mirisne male ciklame, 

Prekinu nit vam životnoj snazi, 

Malenom srdašcu plame? 

Ah, kako ste divno cvale kraj puta 

I mirisale zelnim gajem 

Tako, da često do vas dolutah, 

Da srce mi činite rajem. 

U vama mir imadoh i sreću 
I silno, silno vas ljubih, 

A sada vas više imati ne ću, 

Kad čovjek zgazi vas grubi. 


a bilja, koje bi se dalo jesti, još manje, pa opet 
im bijaše ljepše, nego u dolini, u koju bi češće 
svraćali svoj zadivljeni pogled uz srećni smiješak. 
Tamo je sada bilo prelijepo, upravo čarobno. Iz 
godine u godinu obišli bi katkada i doline. I kada 
bi sisavši s planine lutali pod vitkim paomama, 
krcatim prekrasnim zlatnim plodovima, prizvah 
bi djecu i stali s njima čavrljati o davnoj prošlosti, 
kad je svijet još bio ljepši i sretniji, kad je snijeg 
i led pokrivao gore i doline, doklegod je oko samo 
moglo dohvatiti. 

»Samo hrabro i strpljivo naprijed, bez straha 
i bez brige, draga djeco!« redovno bi dodao otac 
Anak. »Budete li marljivi i valjani i vršili svoje 
dužnosti, ne će vas minuti ni blagoslov božji, i 
veliki će vas Duh da nagradi; opet će vam jed¬ 
nom poslati s nebesa i vratiti dobre stare dane, 
kad su sve poljane bile bijele i mrzle i kad je u 
našoj kolibi bilo hladno, tako divno hladno!« 

(Nastavit će se) 

Priredila: Marica Stahuljak. 


CIKLAME. 

Dolazi jesen, priroda vene, 

A i ja moram otići: 

»Zbogom, ciklame neprežaljene, 

Med' ljude treba mi sići. 

A vi mi ovdje spavajte sanak, 

Tiho i spokojno same, 

Čekajte divnog proljeća danak, 

Kad niknut će nove ciklame. 

A tada mladom, mirisnom cvijetu 
Pričajte, mene što tišti: 

Da, lijepo li je na ovome svijetu, 

Tek čovjek sve gazi i ništi . .. 

Bratoljub Klaić. 


LJUBAV. 


Na brdašcu pokraj puta 
Kapelica stoji, 

Trošni kamen svakom zbori, 
Da godine broji. 


Kapeli ga smjerno nose 
U vijenac nižu, 

Njime glavu Onom kite, 
Što visi na križu. 


Nedaleko stado pase, 
Ovčice se veru, 
Pastirice, djeve mlade, 
Poljsko cvijeće beru. 


Njihova im duša tada 
U blaženstvu pliva; 
Teško je a zamisliti, 
Što se s njima zbiva. 


Jer radosti od svih bića 
On najviše stvori; 

Tko za ljubav živjet želi, 
Po njemu se bori. 


Andrija Ivančan* 

MOLIM 

Pred oltarom mojim, 
savjesti moje, 

dvije voštanice bijele palim 
i molim se ... 

I uz grobni muk, daleko nečega . . . 
savjesti glas osjećam: 

— 0, da dođeš do čistoće, 
nije dostatno pokajanje tvoje; 
pođi natrag životnoj stazi 


SE. 

i sazidaj, što razrušiš ... 
i usreći, što unesrećiš ... 
i otkupi, što misliš . -. 
i ugasnut će tek onda 
voštanice bijele; 
da budeš svjetlost, 
što grijehom tvojim — je 
ugasla. 

I bit će ti prošteno . .. 

Spiridion Bojanić. 


MARCO POLO. 

(1256—1323.) 


Podrijetlom je svojim bogata mletačka poro¬ 
dica Polo iz Dalmacije. Došavši u Mletke osnovala 
je tamo veliku trgovačku kuću, koja je imala što 
većih što manjih podružnica po istočnim gradovi¬ 
ma, osobito u Carigradu i Krimu. Preko Krima 
imali su trgovci iz porodice Polo veze s azijskim 
zemljama: Turkestanom i Perzijom, i tako su do¬ 
lazili u neposredni dodir s ogromnom tatarskom 
državom, koja se u to vrijeme pod vlašću Kublai- 
kana, znamenitoga potomka silnoga Džingis-kana, 
prostirala od Tihoga oceana do Crnoga mora. 

Bajoslovno bogatstvo tatarskih knezova, o ko¬ 
jem se toliko tada pričalo po Evropi, potaknulo je 
braću Nikolu i Matiju Polo, da zađu dublje u ta- 
tarsko carstvo, ne bi li i tamo osnovali svoje 
podružnice, gdje bi evropsku robu mogli zamje¬ 
njivati zlatom i draguljima. Osim poduzetnoga tr¬ 
govačkog duha bilo je tu i pustolovnoga. 

Budući da su braća ponešto znala mongolski, 
bilo im je putovanje znatno olakšano. K tomu im 
se pružila zgodna prilika, te se upoznaše s nekim 
mongolskim plemićem, koji je kao poslanik puto¬ 
vao u Peking, gdje je u to vrijeme boravio Kublai- 
kan. U društvu dakle toga poslanika stigoše nakon 
dugoga boravka u Buhari i još dužega tegotnog 
putovanja preko Pamira i najbogatijega grada ono¬ 
ga vremena u istočnoj Aziji Karakoruma (danas 
tek ruševine na obroncima Altaja) u Peking. 

Bilo je to polovicom 13. stoljeća, kada je da¬ 
leki Istok bio za Evropljanina obavit gustom ko¬ 
prenom čudesnih priča i nagađanja. Na dvoru sil¬ 
noga Kublai-kana bila su braća vrlo gostoljubivo 
primljena. Kan ih je radi njihova znanja i okret¬ 
nosti tako zavolio, da ih uopće nije više htio pu¬ 
stiti natrag u Evropu. On se osobito zanimao za 
dvorske običaje evropskih kraljeva i knezova kao 
i državno uređenje, vojsku i slično. 

Napokon se braća ipak zaželiše domovine i 
kan ih nakon mnogih molba pusti kući uz uvjet, 
da se opet vrate. I tako se Nikola i Matija vrate 
istim putem natrag u domovinu. 

Taj pustolovni pohod braće Polo u Peking ne 
bi bio sam po sebi tako znamenit, da s tim nji¬ 
hovim putovanjem nije u neposrednoj vezi put 
Marka Pola, Nikolina sina, u daleku Aziju. 

Vrativši se kući u Mletke našla su braća 
mnogo toga promijenjeno; bilo je naime prošlo 


neko petnaest godina, otkako se bijahu zaputili. 
Sin Nikolin, koji se rodio doskora, iza kako mu je 
otac sa stricem Matijom otišao u daleke krajeve, 
bio je sada već potpun mladić. 

Dvije godine boravila su braća u Mlecima, kad 
se opet stanu spremati na put u Aziju. Marku je 
sada bilo sedamnaest godina; dosta jak, da i on 
pođe. Ovoj trojici pridruže se još i dva kaluđera, 
koje im je papa poslao, da u Aziji vrše misionar¬ 
sku službu. Godine 1271. krenuše dakle njih peto¬ 
rica (Nikola, Matija i Marko Polo i dva kaluđera) 
put dalekoga Istoka. Stupivši na azijsko tlo upla¬ 
šiše se kaluđeri odmah u početku tegotnoga pu¬ 
tovanja i vratiše. I tako nastaviše otac, sin i stric 
svoj trogodišnji put. 

Kublai-kan je po svom starom običaju Mle- 
čane očinski primio i stalno ih smjestio u svojoj 
najbližoj blizini. Osobito je zavolio mladoga i na¬ 
darenoga Marka. Ovoga je štaviše susretao s po¬ 
sebnim poštovanjem, otkako mu je Marko pomogao 
kod podsjedanja nekoga grada time, što je uputio 
kanovu vojsku u novi način ratovanja opsadnim 
strojevima, kakovi su se tada u Evropi upotreblja¬ 
vali. 

Sedamnaest su godina boravili njih trojica na 
carskom dvoru velikoga Kublai-kana. Međutim je 
stari kan počeo pobolijevati. Mlečani su poznava¬ 
jući prilike u Mongoliji predviđali, da će nakon 
smrti Kublai-kana doći u zemlji do nemira, i oni 
ponizno zamole staroga cara, da ih pusti kući. Ovaj 
im usliša molbu, ali dakako pod običajnim uvjetom, 
da se imadu opet vratiti. Ovaj put putovali su 
njih trojica na lađama do Perzije, a onda kopnom 
do Carigrada. 

U Mlecima ih jedva prepoznaše, tako su se 
bili promijenili u tuđini, a i talijanski jezik su po¬ 
malo bili pozaboravili. 

Kako su u to vrijeme Mlečani stajali sa Ge- 
novom na ratnoj nozi radi trgovačkih odnošaja, 
morao je i Marko, kojemu je bilo nešto preko tri¬ 
deset godina, u rat. Zarobljen u pomorskoj bici 
(kod Korčule?) bi otpremljen u Genovu. Tu je 
navodno u zarobljeništvu sastavio svoje putopisne 
crtice po dalekom Istoku. Da čujemo, što Marko 
među ostalim pripovijeda o običajima u Kini ono¬ 
ga vremena: 

Kada veliki kan daje gozbu, onda gosti 

njegovi sjede ovim redom. Prijestolje vladarevo 
smješteno je u čelo stola tako, da sjedeći licem 
gleda prema jugu. S lijeva mu sjedi carica, a 
zdesna na ponižim stolicama sinovi, unuci i redom 
svi rođaci po krvi. 

Sjedalo nasljednika prijestola džing-kim-a ne¬ 
što je više od sjedala ostalih sinova, kojih glave 
stoje u visini nogu carevih. Ostali kraljevići i kne¬ 
ževići sjede još za nižim stolovima. Isto vrijedi i 
za carsko ženskinje. 

Stolovi su tako smješteni, da car uzmogne či¬ 
tavo društvo pregledati. Međutim nipošto nemaju 
prava svi uzvanici sjedjeti za carskim stolom; ve¬ 
ćina plemstva mora se zadovoljiti sjedeći na sago¬ 
vima u predvorju, štaviše i pred samim predvor¬ 
jem stoji čitavo mnoštvo ljudi, koji su donijeli sa 
sobom neobičnih čudnih predmeta. To su podanici 
s posebnim pravicama, koji su došli, da obnove te 
svoje pravice, ako su im možda kojim slučajem 
bile uzete. 

Nasred carske dvorane stoji prekrasno umjet¬ 
ničko djelo: četverouglati sanduk, ukrašen živo¬ 
tinjskim likovima i pozlaćen. U njemu se nalazi 
skupocjeni ogromni vrč s vinom. Unaokolo stoje 
četiri manja vrča, od kojih je jedan napunjen ko¬ 
biljim mlijekom, drugi devinim, a ostala dva već 
običajnim domaćim pićem. Tu se nalaze pehari i 
kupe samo za cara. Ima ih i tako velikih, i to 
od suha zlata, da bi se iz jedne posude moglo 
napiti osam do deset ljudi. I na stolovima nalaze se 
ovakove posude s vinom; jedan pehar za dvojicu, 
kao i jedna žlica u obliku maloga pehara sa 
drškom. Ove zlatne ili srebrne posudice služe kao 
čaše, kojima se vadi vino iz velikih posuda i iz 
kojih se pije. Upravo je nevjerojatan broj zlatnoga 
i srebrnoga suda na carevu dvoru. 

Posebni dvorjanici imaju paziti, da tfosti, koji 
nijesu upućeni u dvorske običaje, dobiju prema 
svojoj otmjenosti i primjerena mjesta. Ovi su dvor- 
janiei dužni bez prestanka obilaziti oko stolova i 
pitati goste, da li žele vina, mlijeka, mesa. .., 
našto sluge smjesta donose, što već treba. 

Na svakim vratima odaje ili dvorane, u koioj 
se slučajno nalazi car, stoje dva jaka čovjeka 
sa štapom u ruci, koji paze, da ne bi prolaznici 
taknuli nogom praga. Dogodi li se, da tkogod i 
malo samo dirne prag, skinu te dvije ljudine s njega 
odijelo, koje mora poslije iskupiti novcem, ili ako 
mu ne uzmu odijela, onda ga čestito izbiju štapo¬ 
vima. Budući da stranci toga običaja ne znaju, 
upućuju ih dvorjanici, kako im valja hodati. Ta 
Čudna opreznost je uobičajena, jer dodirivanje 
praga znači zlu kob. Kad pijani gosti izlaze, često 
se dogodi, da ne mogu drugačije preko praga već 
stružući nogama; no tada se više ne pazi tako 
strogo. 

Dvorjanicima, koji poslužuju cara, prekrive¬ 
ni su nos i usta koprenom ili svilenim rupči¬ 
ćem, da ne bi svojim dahom dodirivali jelo i piće. 
Kad car pije, sluga, koji mu je dodao pehar, stupi 
tri koraka natrag i klekne; jednako se bace na 
tle i svi ostali prisutni dvorjanici i gosti. U isto 
vrijeme zasviraju svirači na svojim glazbalima i 
sviraju tako dugo, doklegod car pije. Čim car 
odmakne pehar, glazba utihne, a gosti opet za¬ 
uzmu svoja mjesta. 


Jela su obilno i izvrsno pripravljena, u 
krasnim posudama. Kad je gozba dovršena, sluge 
odstrane stolove. Tada nastupaju razni pjevači, 
igrači, plesači, čarobnjaci, koji svojim vještinama 
zabavljaju cara i njegove goste. Kad bude i igrama 
kraj, odlaze gosti svojim kućama. 

Najsvečaniji državni dan, osim prvoga dana u 
godini (novo ljeto), jest carev rođendan 28. rujna. 
Taj dan nosi car skupocjeno zlatom izvezeno odi¬ 
jelo. Tom prilikom obdari car oko dvadeset ti¬ 
suća knezova, plemića, časnika odijelima, koja i 
bojom i oblikom podsjećaju na carevo. Uz odijelo 
dobiju još i pojas od žute kože, koji je srebrnim i 
zlatnim nitima izvezen, i čizme. Najotmjeniji, koji 
su caru zato i najbliži, dobiju odijela, ukrašena 
dragim kamenjem od ogromne vrijednosti. Takova 
se odijela smiju nositi trinaest puta u godini, i to 
u svečane dane, koji pojedince padaju u trinaest 
mjeseci. Pa kada ti odabrani odličnici osvanu, čini 
se, kao da se sastalo trinaest kraljeva. Uopće po¬ 
stoji pravilo, čim veliki kan obuče drugo odijelo, 
svi dostojanstvenici su dužni također promijeniti 
svoja odijela drugima, koja imaju u tu svrhu 
spremljena. Odijela su tako čvrsta, da mogu po 
deset godina izdržati. Jedva ćemo sebi moći za¬ 
misliti bajoslovnu raskoš na rođendan velikoga ta¬ 
tarskog kana, kakove nema ni na jednom drugom 
kraljevskom dvoru čitavoga svijeta! 

K carevu rođendanu šalju mongolski podanici 
kao i podjarmljeni narodi skupocjene darove. Tu 
se nađu i takvi darovatelji, koji žele dobiti kne¬ 
ževine i kneževske časti. U tu svrhu drži car na 
dvoru dvanaestoricu dostojanstvenika, koji onda 
presuđuju, koga će koja kneževina ili pokrajina 
dopasti. 

Na carev rođendan svi se kršćani, Arapi i 
pogani mole svome bogu za zdravlje i sreću sil¬ 
noga kana i gospodara. 

Kod darivanja je običaj, da se darovi daju 
prema brojevima devet puta devet. Tako na pr. 
jedna pokrajina daruje osamdeset i jednoga konja 
ili devet puta devet komada zlata ili sukna. Na 
taj način može car na svoj rođendan da skupi do 
sto tisuća konja. 

Na carev rođendan izvedu pet tisuća carskih 
slonova, koji su okićeni krasnim pokrovcima; ovi 
su izvezeni zlatnim i svilenim životinjskim liko¬ 
vima. Slonovi nose sve zlatno i srebrno posuđe, 
koje carski dvor posjeduje. Iza toga slijedi velik 
broj natovarenih deva. Čitava ta povorka prolazi 
u mimohodu kraj cara, što pruža osobito lijepu 
sliku. 

Ujutro, prije nego se postave stolovi, sakupe 
se u velikoj dvorani svi knezovi, čitavo plemstvo, 
tumači zvijezda, liječnici, sokolari i javni namje¬ 
štenici sa časništvom. Kada su se svi smjestili 
prema svom staležu i dostojanstvu, digne se 
dvorski komornik i vikne jakim glasom: — Po¬ 
klonite se i obožavajte! — Nato se svi bace ničice, 
licem do zemlje. Zatim isti dostojanstvenik izgo¬ 
vara molitvu: — Bog neka blagoslovi našega cara 
i poživi dugo u radosti i sreći! — Našto sav narod 
odgovara: — Bože, čuvaj cara! 

I još jedamput progovori komornik: — Neka 
Bog unaprijedi veličinu i sreću carstva; neka sve 
one, koji su podložni caru, uzdrži u blagoslovu 

NA DVORU VELIKOGA KANA. 


mira i sreće, i u svim njihovim zemljama da vlada 
obilje! — Narod odgovara: — Da Bog da! 

Napokon se svi bace četiri puta ničice, a ko- 
mornik ide do bogato okićena žrtvenika, na kojem 
se nalazi crvena ploča s imenom velikoga kana. 
Pokraj toga stoji kadionica, u kojoj su zapaljene 
mirodije. S njom nakadi komornik u ime sviju 
prisutnih i žrtvenik i stolove. 

Kad je obred dovršen, izlože prisutni svoje 
darove. Jednim pogledom pregleda vladar darove, 
našto gosti sjednu za stolove i gozba se započinje. 
Kad su svirači i plesači svršili svoj posao, dovedu 
pred cara pitomoga lava, koji legne do nogu ca¬ 
revih, što znači, da je (i on) prepoznao svoga ve¬ 
likoga gospodara. 

Ako car zimi u Pekingu boravi, onda se u Kini 
priređuju lovovi na udaljenost od četrdeset dana. 
Činovnici moraju različite vrste divljači slati na 
carski dvor: veprova, jelena, srndaća, medvjeda. 

Posjednici zemlje opkole ona mjesta, gdje se 
divljač nalazi, načine oko nje prsten, našto puste 
pse da gone divljač do iznemoglosti ili ju lovci 
poubijaju strelicama. 

Na lovu služi se sam car leopardima, risovima 
i tigrovima. Tigrovi su veći od babilonskih s kra¬ 
snim krznom, koje je po duljini isprugano bijelim, 
crnim i crvenim prugama. Vrlo okretno mogu da 
uhvate vepra, bika, jelena i srndaća. Divan je 
prizor kako pusteni tigar progoni divljač i 
kakvom pohlepom i brzinom ju stizava. Ove lo¬ 
vačke zvijeri vozi car sa sobom u kavezima. 


Uvježbani orlovi navaljuju na vukove, te nema 
vuka, koji bi se mogao obraniti od njihove veli¬ 
čine i snage. 

Dva lovca-majstora imadu nadzirati pse, hr¬ 
tove i doge. Svakomu od ove dvojice stoji na 
raspolaganje deset tisuća lovaca; jedni su obučeni 
u crveno a drugi za razliku od ovih u svijetlomodro 
službeno odijelo. Broj lovačkih pasa, koje vode sa 
sobom, iznosi ni više ni manje već pet tisuća. Oba 
su lovca-majstora dužni opskrbljivati carski dvor 
dnevno s tisuću komada divljači ne uračunavši 
prepelica. 

Na carskim lovovima dolazi često do nada 
sve zabavnih prizora, kakovih će jedva biti još 
gdjegdje u svijetu. Radi uskih klanaca u nekim 
krajevima, gdje dvor lovi, nose cara dva slona, 
gdjekada samo jedan. Obično ima car sa sobom 
četiri slona, koji su tako smješteni, da na njima 
može stajati drvena kućica, koja je iznutra zavje- 
šena zlatom protkanim sagovima, a izvana oblo¬ 
žena tigrovim kožama. Ovakva je prilika zato po¬ 
trebna na lovovima, jer car pati od uloga. U kućici 
ima za lov dvanaest sokolova i dvanaest plemića, 
koji caru prave društvo. Konjanici, koji cara ne¬ 
prestano prate, upozore ga, čim se pojavi divljač, 
osobito ždralovi. Nato car odstrani zavjesu, pusti 
sokolove, da polete. Ovi se bace na ždralove te ih 
tako dugo progone i biju, dok ih posve ne svladaju. 
Car ležeći na jastucima osobito uživa u toj vrsti 
lova. Prema Czibulki P. R- 

(Nas tavi t će se) 


GEORG1NA. 


Još zadnji zefir o njoj snijeva 
I čarobnu joj pjesmu pjeva, 
Zadnji šareni leptir lijeta, 
Meda kupi s njenog cvijeta: 


Jer eno šumi iz daljine 
Vjetar i s lijepe georgine 
Odlijeće leptir, a crvene 
Lete k zemlji latice njene. 

Božidar Vančik, 

MORSKI 

More, brate — sinje more, 

Ja ti ljubim smjele vale, 

Vruće žale, 

Bijelu pjenu, 

Klisuru — i njenu sjenu ... 

More plavo i dubino, 

Primi vapaj 
Vrućeg srca, 

Primi tople riječi dvije! 


ŠAPAT 

Od mjesečevih zraka cesta izvezena 
po nemirnim valima pliva, 
niz mrke hridi srebrna se pjena 
uz «šum tajanstven sliva. 


VAPAJ. 

Odnesi ih tam' daleko 
Po brzini hitrih vala, 

Luci zala, 

Gdje tuđinsko sunce zgrije ... 

Neka čuje ona strana, 

Kako peče stara rana. 

Vinko Nikolac. 


MORA. 

Sve krili tišina; tek šapuće more 
plačući kamen goli 
sa valima malim, ‘što tiho šurnore, 
tiho ... ko uzdah boli. 


Oh! tužan je šumor malih, sitnih vala, 
zar možda i oni čuše, 
za snovima mrtvim mojih ideala 
krikove moje duše? 

Jurko Stanojević, 


POVRATAK. 


Tromo se vuče željeznica uz brdo, crni gusti 
dim suklja joj iz ždrijela i tvori velike kolute, koji 
bivaju sve rjeđi i prozirniji, dok se posve ne 
rasplinu. Jednolični i umorni njen štropot uspav¬ 
ljuje putnike, pa gotovo svi drijemaju, neki ležeći 
a neki sjedeći. 

Tamo u kutu do posljednjega prozora sjedi 
već prosjedi gospodin. Ne drijema kao drugi, po¬ 
gledajmo ga bolje! Gotovo je vedar, prem se na 
njegovu licu opažaju tragovi mučnoga i dugog pu¬ 
tovanja. Uzbuđen je i nestrpljiv. Najradije bi sam 
gurao tu sporu željeznicu, da se što prije nađe 
ondje ... I suze radosnice navru mu na oči. Pa 
kako i ne bi? 

Bilo je to prije nekih četrdeset godina, kad 
ga je otac, nakon smrti majčine odveo u daleku 
tuđu zemlju, da ondje nađe svoju sreću. 0, kako 
je gorko plakao, što je morao ostaviti mrtvu maj¬ 
čicu i svoje male prijatelje. Čak i ona mala njihova 
kućica, pa vjerni Šarko i krava Rumenka, natje¬ 
rali mu suze na oči. Sve je morao ostaviti, a Bog 
zna, hoće li ih još ikada vidjeti. 

Prije nekoliko dana tako se radovao putova¬ 
nju, no kad je došao čas rastanku, bilo mu je sve 
teže i teže. Pogledao je još jednom zelenu livadu 
i kućicu i Šarka pa kravu ljubimicu, a zadnji mu 
pogled s vlaka pade na majčin grob. I obliše ga 
tople suze, koje ga zamalo i uspavaše. San ga 
okrijepi i on domala zabavljen krasnim predjelima 
i očevim tumačenjem zaboravi svoje malo selo ... 
Sve je za njega bilo novo. 

Dolazili su u velike gradove s prekrasnim 
bijelim palačama, koje su se caklile u noći od 
bezbroj sitnih žarulja. Činilo mu se, da je u onom 


začaranom carstvu, o kojem je snatrio za ljetnih 
kiša u onoj staroj suši s malim prijateljima. 

Došavši preko mora nastaniše se u jednom ođ 
najvećih gradova. On je polazio školu, a otac mu 
radio u tvornici. I prolazili su dani, mjeseci i go¬ 
dine, a od. malenoga dječaka postane zrio čovjek 
sa potpunom spremom za život. Radio je i sticao, 
postao je bogat, ali sreća bijaše od njega daleko, 
premda je imao sve, što bi zaželio. I otac mu 
bijaše neveseo. Kad bi se nakon rada odmarao, 
smrknulo bi mu se redovno čelo, a više puta bi 
i suze oblile one uvele staračke obraze. Ali nije 
ni jedan drugoga pitao, što ga tišti, njihove su duše 
osjećale isto. Sin je doduše diljem godina zabo¬ 
ravio domovinu, odrastao je ovdje i poprimio 
tuđi jezik, tuđe običaje, ali vječno bi mu uskrsa¬ 
vale u mašti izblijedjele slike ... Onda bi ga gu¬ 
šilo u grlu, zatvorio bi oči, da ne vidi i zabranio 
mislima dirati u prošlost. 

Ali jednoga dana umre mu otac. Sahranio ga 
u velikoj grobnici i osuo cvijećem i suzama. Sad 
se tek osjećao osamljenim. Otac mrtav, a majčin 
grob tamo daleko preko mora i gora, preko rijeka 
i šuma u onom malom seoskom groblju ... I prvi 
put pusti mislima mah, preslab, da im zapovijeda. 
Izblijedjela, nejasna, sva maglom obavita slika do¬ 
đe preda nj. Maleno seosko groblje sa crkvicom 
u sredini, a iza nje do drvenoga plota leži njegova 
majčica ... Krivudasti puteljci, šljivik, livada i eno 
ona mala kuća sa sjenikom i sušom. I pričini mu 
se, da čuje mukanje svoje kravice Rumenke i ve¬ 
selo lajanje Šarkovo. Preko puta strinina kuća, a 
nešto podalje susjed Mate, otac najboljega mu 
druga. Iza kuća žubori potočić, po kojem je bo- 

šonog trčao i tražio rake pod kamenjem... Sve f 
sve (to je sad vidio, jasno, kao da je jučer bilo. 
I bura probije, grudi su mu se nadimale, ruke 
grčile i on zagrli spomenploču mrtvoga oca. Tako 
je nekoliko časaka stajao nijem od boli kao kamen, 
a onda spusti glavu i pusti suzama da teku. Osje¬ 
tio je, da je sva ta neizreciva bol tek čežnja za 
nečim, čežnja za dragom domovinom, za domom 
njegovim. I na grobu očevu stvori čvrstu odluku 
vratiti se tamo iza velikih gradova, bregova i 
voda, tamo u onu dolinu, u ono malo bijelo selo. 

Zazviždi željeznički znak, vlak je ulazio u 
malu stanicu. 

Čovjek se do prozora naglo prene iz snatre- 
nja i drhtavim rukama prihvati kovčeg i siđe. Noge 
su mu klecale od uzbuđenja, drhtao je kao u 
groznici. Vlak odjuri, a on se nađe sam samcat 
pred uspavanim seocem. Zvono već davno odzvo¬ 
nilo, a seljani polijegali, da uzmognu sutradan 
uraniti. Bjelasaju se kućice sa malenim oknima, a 
on već stupa smjelo po prašnoj cesti. Sve brži mu 
je korak, sve jače mu bilo kuca. Napokon se nađe 
pred vratima malene vrlo trošne kuće. Stane mu 
dah, spusti kovčeg iz ruku, pa potrči da izljubi 
one čađave stijene, onaj natruli prag. Škljocnu za¬ 


rđala brava napuštene kuće i on se nađe — u 
svom domu. 

Oporavivši se od prvoga uzbuđenja pođe da¬ 
lje. Ta on sve to pozna! On pozna pjev tih ptičica, 
žubor potočića, sad on tek lahko diše. Kako je 
čist ovaj zrak, kako je sladak ovaj šum! Pođe 
preko šljivika do drvenoga plota, što međi s grob¬ 
ljem. Plahim se pogledom obazirao, bojao se, da 
ne će naći dragi grob, ali nešto jače od pamće¬ 
nja, čista sinovlja ljubav, ne će se prevariti. U tili 
čas nađe se na majčinu grobu, iza malene crkve, 
ondje do plota. Krsta već nije bilo, tek malena 
uzvisina puna trave i korova. Objeručke ga obu¬ 
hvati cjelivajući i suzama kvaseći onu dragu grudu 
zemlje, što mu majčine kosti krije. Tako ga za- 
teče zora. Zazvoni pazdravljenje... ; još uvijek 
ono staro zvono, što tako plačno zvoni, ali koje 
njemu sada naviješta — uskrsnuće. Prene se i 
pogleda na jutarnje sunce. Šire mu se grudi od 
radosti i osjeti, da nigdje nije sunce tako toplo, 
nigdje život tako sladak kao ovdje, u njegovoj 
domovini... i zakune se na majčinu grobu, da će 
ostati u domu, raditi za nj i smiriti se u rođenoj 
grudi... 

»Jeka«. 





SRPANJSKA ŽETVA. 


PSALAM. 

Sjedim u polju. Sam. 

Žalvije modre mirišu 
uz potok što romoni 
i kroz livade teče 
a žarko sunce ko lapis-kamen peče. 

Blistavo nebo je puno 
daleke, plave tišine. 

Negdje u planini mrije 
ptica i zverinja krik. 

Zlatna ljetina zrije 

pod suncem žarkim, dok zrije 

u žitu zvoni cik. 

To sad ritmičar ljeta 
zrikavac koncerte sklada 
(0, ne boji se glada). 

Srce je moje puno 
radosti, kao ševa 
pjesama i modrine: 

»O da sam cvrčak ii’ ševa 
da sve to opjevat mogu!« 

A tad sam — ne znam ni sam — 
čuo sa vinova grozda 
ruganje staroga drozda: 

»Jadnik, pjesnik ii* luda? 
ne čuje — priroda cijela, 
i mrav, i cvrčak, i ševa, 
i buba u travi, na glogu, 
da skladno u taktu pjeva 
viječiti psalam Bogu.« 


LJETINA. 

Sunce visoko već prži. 

A žuta žita ko more; 
talasi plamte i gore 
jezgrama zrelim do srži. 

I plavo klasje leluja 
na toplom zraku, lahori 
pod vedrim suncem, još zori 
u žarkoj plimi, i buja 

od jednog do drugog ruba: 
živice gloga i trna 
trešnjevih crvenih zrna — 
do Šupljeg lipovog duba. 

Na trešnji zakrešti svraka, 
iz žita modri različak 
izviri, zapoja cvrčak 
rumenoj glavici maka. 

I ševa za ševom sita 
kiaj sitnog diže se mrava 
put neba ažurna, plava 
iz žita, visokog žita. 

Pjevaju molitvu danju. 

Uz pjesmu njihovu čfi se, 
gdje kosci blistave bruse 
kose, i srpovi žanju. 

I pada ljetina zlatna — 
dok se otkosi živi 
slažu po košenoj njivi — 
ko zlatna boja sa platna. 


A sutra će već pod rosom 
mrtva sva poljana biti 
i ševe nekud se skriti 
pred oštrim srpom i kosom. 

U OSAMI. 

Zrelo se žito talasa 
širokim poljem kraj šume, 
kraj livade i rijeke. 

Meka, visoka trava 
na vrelom suncu diše 
i u osami spava. 

Ležim u sjeni i slušam 
nad sobom šumor breze. 

Vjetar pokatkad dahne 
i sobom donese: 


vedru tišinu neba, 
miris livadskog sijena, 
razdragan cvrkut ptica, 
i pjesmu, srebrnu pjesmu 
radosnih žetelica. 

A ja se prenem, i gledam: 
kako se žito talasa, 
vjetrić s trskama ljubi 
i oblak sivi gubi 
poplašenih ptica: 
to sad preletje nebom 
jato, plašljivo jato 
brbljavih prepelica. 

A sutra će već pod rosom 

Mato Rukavina, 

MAJČINA 

Tmurno nebo suze roni, 

Hladni vihor pjesmu pjeva, 

Tamna večer krila širi, 

A visinom munja s’jeva. 

Selo šuti — sve već sniva, 

Niti glaska ne mo'š čuti, 

Ni zapazit' iskru sv'jetla, 

Mrku tamu da pomuti. 

Tad iz kuće, trošne stare, 

Trak se slaba sv’jetla javi, 

Do postelje bolne majke, 

Što ga brižna kćerka stavi. 

Mirno leži bolesnica, 

Tužan pogled stolu baca, 

Gdje joj sjede miljenici: 

Brižna seka, mali braca. 


SMRT. 

I na časak uspravi se, 

Suh joj kašalj grudi para; 

A suznim je okom prate 
Njena vjerna dva stražara. 

I već ponoć primiče se, 

Tiho crna krila širi, 

Po drveću hladni vihor 
Lišće noseć’ snažno piri. 

Naokolo kraj kolibe 
Tiho tamna avet kruži 
Te minuvši kroz okance 
Suhu ruku majci pruži. 

Ranom zorom sa tomjića 
Tužno stara zvona ječe, 

Kraj postelje mrtve majke 
Zagrljena čeda kleče. 

Radivoj Jovetić- 


DVA NAŠA JUBILARCA. 


U mjesecu kolovozu ove godine dva naša si¬ 
jeda i vrlo zaslužna veterana na polju buđenja 
hrvatske svijesti u Dalmaciji proslavili su osam- 
deset-godišnjicu života; to su boko-kotorski bi¬ 
skup Dr. Franjo Uccellin i-T i c e i starina 
Juraj Biankini. 

Prvi se rodio 2. kolovoza 1847. god. na ma¬ 
lom romantičnom ostrvu Lopudu, koji je onako 
divno opjevao Preradović. Već od ranoga dje¬ 
tinjstva Franjo Uccellini-Tice pokazao je sve od¬ 
like bistroga i talentovanog djeteta, te nakon 
svršene pučke škole pređe u Dubrovnik na gi¬ 
mnaziju, gdje se odmah istaknuo kao izvrstan 
đak i stao oduševljavati za hrvatske narodne 
ideale, za koje se baš u ono vrijeme stala boriti 
t. zv. »hrvatska narodna stranka« pod vodstvom 
Pavlinovića, Klaića, Nodila. Svršivši vrlo dobrim 
uspjehom gimnazijalne nauke, pređe u teološko 
sjemenište u Zadru. 

Nakon svršenih nauka služio je kraće vrijeme 
kao župnik u dubrovačkoj okolici, no doskora 
bi pozvan u Zadar i namješten najprije kao pre¬ 
fekt, poslije kao profesor i napokon postane 
rektorom toga zavoda. 

Kad je 1894. god. boko-kotorski biskup Tri- 
fun Radoničić obolio od teške bolesti, Uccellini 
bi imenovan njegovim pomoćnikom, a nakon 
Radoničićeve smrti njegovim nasljednikom. 

Kao biskup boko-kotorski Uccellini upre sve 
svoje sile, da onaj naš siromašni narod materi¬ 
jalno i moralno podigne, žrtvujući svoje čedne 
prihode u tu svrhu i može se reći povoljnim 
uspjehom. 

Našu je knjigu biskup Uccellini-Tice zadužio 
izvrsnim prijevodom na hrvatski jezik Danteove 
velepjesni »La Divina Commedia«, koja se 
smatra najboljim prijevodom svih svjetskih knji¬ 
ževnosti. 


Bog nam ga još dugo poživio! 

Drugi jubilarac Juraj Biankini rodio 
se u Hektorovićevu zavičaju Starigradu na ostrvu 
Hvaru u Dalmaciji 31. kolovoza 1847. god., od oca 
čednoga pomorca, koji je svojom srčanošću i 
ustrajnim radom dugo prkosio vlastitom svojom 
lađom uzburkanim valovima Jadrana, da pošteno 
izdrži svoju brojnu obitelj. 

i. Biankini, treći po redu od sedmero braće i 
sestara, svrši brzo vrlo dobrim uspjehom početne 
nauke u rodnom mjestu, gimnaziju talijanskim na- 
ukovnim jezikom u Splitu, jer hrvatske nije uopće 
bilo, i konačno teološke nauke u Zadru, te se za¬ 
redi svećenikom. Kratko vrijeme službovao je kao 
župnički pomoćnik u rodnom mjestu baveći se 
međutim književnim i političkim radovima, koje 
je slao ondašnjemu »II Nazionale« u Zadar, -i učeći 
marljivo iz narodnih pjesama hrvatski jezik, ko¬ 
jim nije potpuno vladao. Baš u to doba (1870.) 
Pavlinović, Klaić i još neki istaknuti hrvatski ro¬ 
doljubi vodili su odlučnu borbu u dalmatinskom 
saboru protiv talijanštine i t. zv. outonomaša, koji 
su bili zauzeli sve škole i općine. 

Opazivši ustrajan rad mladoga svećenika po¬ 
zovu ga u svoje kolo i povjere mu redakciju lista 
»II Nazionale«, koji po tom promijeni ime i nazove 
se »Narodni List« (1871.). Tada zapravo započe 
političko Biankinijevo djelovanje. On podigne list 
na doličnu visinu i osigura mu ekzistenciju ostavši 
gotovo 50 godina njegovim glavnim urednikom. 

Stekavši svojim domoljubnim radom veliku 
popularnost u narodu, bude izabran god. 1881. po¬ 
slanikom za dalmatinski sabor, a 1892. god. za be¬ 
čki parlamenat. Na tim istaknutim mjestima ostao 
je Juraj Biankini sve do sloma Austro-Madžarske 
1918. god. braneći uvijek nepokolebivo hrvatska 
prava i radeći oko materijalnoga dizanja svoje 
Dalmacije. 

Biankini objelodanio je bezbroj političkih bro¬ 
šura, od kojih spominjemo one »O upravi Dalma¬ 
cije« i »Dalmacija za vrijeme rata«. Bio je poznat 
kao odličan govornik u saboru i u bečkom parla¬ 
mentu, u kojemu je uvijek započimao svoje go¬ 


U DANIMA 

U danima cv’jeća plandovali mi smo 
Kroz zelen-travnike i šarene luge, 

U ljubavi ns?šoj osjećali n'jesmo 
Niti boli kakve niti gorke tuge. 

Sa ažurna neba sm’ješilo se sunce 
Sreći našoj, ljubo, i slavuj je pjevo; 

U grudima od milja drhtalo je srce 
I ljubavi plamen u očima s'jevo. 


vore hrvatskim jezikom i onda nastavljao nje¬ 
mačkim, da ga bolje saslušaju i shvate ostali za¬ 
stupnici. 

Bog nam ga poživio! 

Stj, I- 


CVIJEĆA. 

Danas cv’jetak mrtav na tlu mokru leži, 
Uvenulom travom kišica romoni; 

Lasta k suncu kreće, novom kraju bježi, 
Divan pjev slavuja presto je da zvoni! 

Pustoš se uvukla i u grudi moje, 

A srce mi vapi: »Gdje je pramaljeće! 

Gdje cv’jetak, što resio grudi je Tvoje, 
Zar i on je zgažen kao drugo cv’jeće?!« 

Branko Passek (Beograd). 


NA OBALI. 


Uputio sam se prema obali... 

Na zvoniku Sv. Frane odbila je sedma. Do 
početka škole imao sam još sat slobodna vremena. 

Noćas je padala kiša; obala je još vlažna. Već 
se razvio promet. 

Suncem obasjani pločnik naliči ogromnomu 
ogledalu. Sunce je po njem prosulo svoje zlatne 
zrake, pa se po sredini obale napravila svijetla 
pruga poput srebrne zmije. 

Šetajući promatrao sam užurbanost, slušao 
buku ... 

Radnici su prolazili razgovarajući živahno iz¬ 
među sebe. Garavo im lice kaže, da se ne plaše 
sunčane žege. Idu radosno na posao. Žilave će im 
ruke prenositi pune košare robe; njihova će se 
leđa pod teretom savijati. I crnim se ugljenom 
tovare. Na večer se vraćaju kući promijenjena iz¬ 
gleda. Crni su i umorni, ali ipak zadovoljni. Misle 
na užitak pri skromnoj večeri i na svoje mile i 
drage. To se ponavlja svakim danom. Nadošlo je i 
nekoliko učenika, koji šeću obalom. Jamačno pi¬ 
taju jedan drugoga, da li je naučio za danas zadane 
lekcije. 

Kavane vrve prvim gostima. Poslužnik je stao 
pred kavanu postavljati stolove za one goste, ko¬ 
jima je milo promatrati komešanje u luci. 

Lađe se sjaju na suncu. Vrhovi su im jarbola 
pozlaćeni. Jedra se lagano njišu i suše. Sunce kroz 
njih prodire cjelivajući ih svojim zrakama. 

Mornari su užurbani. Neki dižu jedra, drugi 
prenose drva na obalu. Dolaze i prvi kupci te se 
pogađaju radi cijene, dok napokon ne kupe štogod. 

Htio sam sjesti, ali su klupe bile vlažne, po¬ 
sute biser-kapljicama. Otro sam jednu rupcem i 
sjedoh. More je bilo mirno. Obrisi otoka još se 
nijesu sasma razabirali; pokrivao ih je tanki veo 
magle. Lađe su puzale po mirnome moru kao po 
glatkoj kristalnoj ploči. Ostavljale su za sobom 
srebrnu vijugavu prugu. Nebo nije bilo potpuno 
vedro. Povrh otoka gomilali su se sivi oblaci. 


Znade to mimo, lijepo more katkada biti tako 
bijesno. 

Okrenem se. Do mene je sjedio neki čovjek. 
Zad'uben u razmišljanje u prvi ga mah nijesam ni 
opazio. Čudnovata pojava. Odjeven kao prosjak. 
Pocijepanoga kaputa, zakrpanih hlača, ali zago¬ 
netnoga pogleda. Na samilosnom licu igraju dva 
živa oka, koja uvijek nešto traže. Gledajući ga 
sjetio sam se Dostojevskijeva »Idiota«. Crte lica 
iste, »tako blage, tako nježne. Izgled neznanca 
kao da mi je bio poznat; kao da smo negda bili 
prijatelji. Gledao je moj risaći blok. Pio ga je oči¬ 
ma. Njegov me je pogled molio: »Pokažite mi 
blok«. Da ga zapitam: što traži, što želi, nije¬ 
sam mogao, jer me je samilosni pogled korio. 

»Znadete li napraviti patku s jednom cr¬ 
tom?« — zapita me toplim, molećim glasom. 

Tu molbu, izrečenu naivno i nježno, nijesam 
mogao odbiti. 

»Kako to mislite?« — zapitam, jer mi pitanje 
nije bilo potpuno jasno. 

»Pokazat ću Vam, ako hoćete!« 

Pružim mu blok. On ga uhvati kao svetinju. 
Oči mu zasjaše vatrom iskrenoga zadovoljstva, kao 
i uzniku, koji poslije dugih, teških godina robo¬ 
vanja ugleda zlatnu slobodu. 

Njegov se pogled uozbilji, crte lica se na¬ 
mršte. Činilo se, kao da će riješiti tešku zadaću. 
Prihvati olovku i počne crtati. Oči mu sjaju od 
sreće i zadovoljstva. On se nada, da će uspjeti. 

Crtao je stalnom rukom, koju nije skidao 
s bloka. 

Zadubio se u rad .. . 

Nekoliko je časaka mirno risao. 

Napokon mi pokaže svoj rad. Nacrtao je ne¬ 
koliko obrisa. Patka, zec, konj, miš — sve je to 
bilo tako lijepo i vjerno prikazano samo sa neko¬ 
liko crta. Opažala se vještina i ukus u risanju, a i 
darovitost. 

Ja ga naravno pohvalim. On se nato zado¬ 
voljno nasmiješi. Pogleda me, kao da je htio reći: 

»vi mi laskate«. — Nijesam mu laskao. Moja je 
hvala bila premalena, jer je on zbilja bio talenat 
u risanju. 

»Dozvoljavate li, da pogledam Vaš blok?« — 
zamoli me stidljivo, toplo. 

»Samo izvolite!« 

Slike je promatrao s osobitim zanimanjem. 
Sliku, koja je predstavljala Sokola, kako drži u 
ruci hrvatsku zastavu, oduže je vremena proma¬ 
trao. Uživao je u njezinoj ljepoti. 

Gledao je, njegove su usne drhtale, htio je 
nešto reći, ali se stidio ... 

Možda mu se svidjela slika, pa ju je htio za¬ 
tražiti, ali se bojao, da mu je ne ću dati. 

Njegove su oči nešto molile. 

Jedva primjetljivim glasom izgovori tiho, kao 
da se ispovijeda: 

»Bili mi htjeli darovati ovu sliku!« 

Rekao je glasom punim stida, punim straha, 
kao i dijete kada traži od majke novčić, pa pozna¬ 
vajući njezinu strogost, boji se, da mu ga ne će 
dati. 

»Uzmite je samo!« 

Moje su ga riječi razveselile. Smiješio se. Oči 
su mu zasjale. Bio je zadovoljan. 

Pažljivo smota sliku, da je ne bi ozlijedio. 
Stavi je u džep i spremi je kao veliko blago, kao 
amanet. 

»Vi ste zacijelo Hrvat?« — zapita me također 
bojažljivim glasom. 

»Jesam!« 


On se nasmiješi. 

»Jeste li stranac ovdje?« 

»Da, Ličanin sam. Svršio sam tri razreda re- 
alke. Radi nestašice sredstava morao sam preki¬ 
nuti nauke i eto ...« 

Iz razgovora me prene udaranje sati... 

Otkucalo je osam. 

Morao sam se požuriti u školu. Žao mi je 
bilo ostaviti toga dobrog čovjeka, ali sam morao* 

»Oprostite, moram ići u školu. Možda ćemo 
se još jednom vidjeti. Ostanite s Bogom!« 

»Do viđenja i hvala Vam na svemu!« — izreče 
on skoro plačući. Bilo mu je • žao rastati se sa 
mnom. Još me jedamput pogleda zahvalno ... 

Shvatio sam pogled njegovih očiju; on mi je 
bio haran. 

Kao da smo bili stari, dobri prijatelji. .. 
Požurim se u školu. 

* 

Njegov se talenat nije mogao dovoljno razviti; 
nije bilo sredstava. Vjerojatno je, da je bio sin si¬ 
romašnih roditelja, koji ga nijesu mogli dati na 
daljne nauke. 

Samilosni izgled njegova lica jasno je govorio, 
da je u životu mnogo patio. Nevolje je podnosio 
ustrpljivo. Došao je u sukob s najjačom silom na 
svijetu: s borbom za opstanak. Ona je pobijedila, 
a on je postao njezinim robom. Borba za opstanak 
uništila je njegov talenat. 

Bio bi možda proslavio sebe, a i domovinu ... 

Damjanović. 


VEČER. 


Na zapad se sunce 

I na sanak sprema, 

I već zadnjim tracim’ 

Po vrletim’ dr’jema. 

I već jeca zvonce, 

Gospin pozdrav nosi, 

Mir toj zemlji tužnoj 
Tankim glasom prosi. 

I sunašce mrije 

Kano čedo milo, 

Što je jutros zdravo 

I veselo bilo. 

Osuše se zv’jezde 

Sve jedna za jednom, 

Da probdiju,straže 

Nad zemljom tom b'jednom. 

I već sunce pade 

I suton se rađa; 

K obali se bliži 

Sa pučine lađa. 

Nešto zrakom munu. 

— Duša to je V noći — 

I otvori tamne 

Svoje snene oči. 

Samo nešto krvi 

Po moru se lije, 

Što umiruć' sunce 

Još sakrilo nije. 

Večer tiha pade 

Tamnih,mekih krila, 

I pod njih se zemlja 

Sva nečujno skrila. 

Suton gazi brzo 

Po sunčanoj krvi, 

I nekud se žuri, 

Da ga noć ne smrvi. 

Sniva zemlja, sniva, 

Mrak dok svuda diše; 

Umor, zloba, zavist 

Malo se tek skriše. 


Petar Šikić. 

KROKODIL. 


Prastara slava veliča, prastare priče potam¬ 
ni 11 ^ povijest najpoznatijega krokodila, koji živi 
u Nilu i kojega su Herodot i pisac knjige Hiob 
proslavili; onaj kao povjesničar skupivši sve, što 
je o krokodilu za svoga boravka u Egiptu čuo i 
vidio, a ovaj kao pjesnik, koji ga pod imenom 
»levijatan« spominje kao neku bajoslovnu morsku 
neman. 

— Ja sam se, veli Brehm, na svojim pu¬ 
tovanjima s tim »levijatanom« dobro upoznao. Pro¬ 
matrao sam ga u Egiptu, u Nubiji i u Ist. Sudanu; 
n a stotine sam ih vidio i svojom puškom na njih 
nišanio, po gdjekojega ubio, držao u ropstvu, od 
njegova mesa i njegovih jaja jeo; pa mislim, da 
ga i poznam. 

Rado se govori, da krokodil dosegne duljinu 
od 10 m, no meni se čini, da je to stvar približnoga 
ocjenjivanja, dok se smije dopustiti, da krokodil 
može doseći najviše šest metara. Temeljna je boja 
u krokodila zelenkasta (kao tuč) s malenim tam¬ 
nim pjegama na leđima i još tamnijim neredovitim 
pjegama sa strane, koja odozdo prelazi u zama- 
zano žutu boju; no i tu može biti raznih promjena. 
Nilski je krokodil danas još (u 20. stolj.) raširen 
preko najvećega dijela Afrike, i to južno do jar¬ 
čeve obratnice, osim toga na Madagaskaru i nekim 
susjednim otocima. Živi samo u slatkim vodama, i 
to bez razlike u rijekama i jezerima, u rječicama 
i močvarama, pa i u barama. 

U Egiptu je krokodil gotovo utamanjen. Stre¬ 
lica i praća, o kojima se pripovijeda u Hiobu, 
nijesu ga dakako mogle protjerati, ali puška je 
to ipak uspjelo. Naš »levijatan« doduše nije uzmi- 
cao pred njom, on je izdržao kao pravi junak; no 
zato je morao ostaviti svoj život u borbi sa čo¬ 
vjekom novoga vremena. Njegovi su dani, dani 
prasvijeta odbrojeni, njegovo se vrijeme ispunilo, 
otkada savremeno tane šale . probija njegov 
oklop, otkada ga dijete može da svlada. Pa i 
ihneumon (Faraonov parcov), junak priče, postao 
je sumnjiv i smiješan sa svojim djelovanjem. Ne 
treba mu više jesti krokodilovih jaja, niti se uvla¬ 
čiti u ždrijelo te nemani, da joj izjede srce; jer 
još neki neznani ostaci tih oklopljenih guštera, 
koje sam vidio u Egiptu, bit će da su stradali od 
taneta engleskih putnika, a ihneumon mora da se 
isključivo hrani kokošjim jajima, kao što je to po 
mome dubokom uvjerenju oduvijek i činio. 

Jedna od glavnih potreba krokodilovih je 
kakvo zgodno mjestance na prudu, gdje se stalno 
zadržava. Bučnih mjesta u rijeci ne voli, pa ga je 
rijetko naći u brzicama. Mjesto, koje je sebi oda¬ 
brao za obitavalište, brani velikom ustrajnošću 
i žilavošću. Za kišnoga vremena poduzima katkada 
kratka putovanja po bližoj okolini, i to samo u 
kišnim potocima i rijekama ili močvarnim odnosno 
poplavljenim prašumama. 

Rado se misli, da je krokodil nespretan, no 
to je^ sasvim -krivo. U vodi je vrlo živahan, pliva 
i roni velikom brzinom, i to u svakoj dubini režući 
vodu kao strelica zrak. Njegov silni rep služi mu 
kao izvrsno kormilo, a dobro razvijenim plivaćim 


kožicama ha stražnjim nogama pomaže se kod pli¬ 
vanja osobito vješto, bilo da sebi dade drugi smjer, 
bilo da mirno stoji u vodi. 

Pa i na kopnu kreće se krokodil prilično 
vješto, i ako tu samo rijetko kada poduzima dulji 
put. Kad se uspinje na prud, obično ,to čini pola¬ 
gano; pri tom stavlja jednu nogu ispred druge, dok 
mu se tijelo vuče po pijesku. Nalazi li se pak po¬ 
dalje od rijeke, onda uplašen brza k rijeci, a isto 
se takvom brzinom može da baci i iz rijeke na 
obalu, kad opazi plijen. 



KROKODIL (CROCODILUS NILOTICUS). 


0 višim sposobnostima krokodilovim teško je 
izreći siguran sud. Herodot je o vidu kro-kodilovu 
bio loše upućen, jer ova životinja vidi u vodi vrlo 
dobro, a i na kopnu ne mnogo slabije. Otac po¬ 
vijesti bit će toliko u pravu, ako ga razumijemo, 
da u krokodila vid nije najoštrije ćutilo; i doista je 
u njega najbolje razvijen sluh. Krokodil čuje daleko 
bolje od drugih, možda od svih drugih puzavaca; 
on može da razabere najneznatniji štropot i zato 
treba da zahvali u najviše slučajeva svomu oštro¬ 
mu sluhu i svoj spas. Ali krokodil posjeduje i neku 
darovitost; on ne zaboravlja pretrpljene progone 
te im nastoji u buduće izbjeći. Svi krokodili, koji 
još u Egiptu žive ili koji su još za moga boravka 







tamo živjeli, zavukli bi se smjesta u vodu, čim bi 
opazili, da im se približava lađa, tako te nijesmo 
imali vremena pucati na njih; dok sudanski kro¬ 
kodili puštaju lađu da sasvim blizu dođe i tako 
obično stradaju životom. Stari krokodili, koji već 
godinama posjećuju svoje stalno mjestance na 
prudu, napuste ga istom onda, kad ih stalno netko 
uznemiruje, i potraže sebi novo zgodnije obitava- 
lište, gdje se mirno mogu sunčati i spavati; isto 
tako dobro zapamte mjesta, gdje su naišli na pli¬ 
jen, na pr. na pojilima za stoku, ili gdje žene do¬ 
laze po vodu, i tu se oni stalno klatare i 
čekaju plijen. Na kopnu se u glavnom krokodil 
vlada kukavno, i ako nije ni u vodi baš osobit 
junak, no zato je drzovit i poduzetan; čini se, kao 
da osjeća sigurnost, koju mu pruža voda, pa pre¬ 
ma tome i postupa. Sa svojim srodnicima živi u 
prijateljstvu, i za vrijeme parenja, ako su mu 
veličinom i snagom dorasli, ako su pak slabiji, 
onda je za njih stalno opasan, osobito kad ga 
muči glad. Za ostale se životinje tek toliko brine, 
koliko su mu dobro došle, da ih uhvati i proždere; 
onima pak, kojih ne može dohvatiti, dopušta, da 
se kreću po miloj volji u njegovoj blizini. Odatle 
i ono prividno prijateljstvo između krokodila i 
njegova »čuvara«, one čudnovate ptice, koja ne¬ 
posredno živi kraj krokodila i na njemu samom. 

Krokodil daje glasove, kad je uzrujan; čuje se 
kao muklo rikanje. Uvjeren sam, da ga možemo 
mjesecima promatrati a da glasa čuti ne ćemo; ali 
ako ga uplašimo ili ranimo, oglasi se, pri čem se 
čuje mrmljanje, katkad i glasno rikanje. Tako sam 
se jedamput u lovu na ždralove približio bio strmoj 
obali, no mjesto ždrala opazim u neposrednoj 
blizini krokodilovu glavu, gdje viri iz vode. Opalim 
iz puške i saspem mu sačmu, namijenjenu ždralu, 
upravo u glavu; krokodil se bijesno digne iz vode, 
zareži glasno na mene i nestane ga u valovima. 

Obično izlazi krokodil iz vode oko podneva, 
da se sunča i duboko da spava. U tu svrhu puže 
vrlo polagano i oprezno na plitki prud, sumnjivo 
mjeri svojim zelenkastim očima okolinu i nakon 
duljega promatranja spusti se na trbuh. Gotovo 
uvijek leži savijen, i to tako da su mu rep i gubica 
okrenuti prema rubu obale; potonja se često na¬ 
lazi još u vodi. Kad se konačno smjestio, otvori 
poklopce, koji mu zatvaraju nosne šupljine (kod 
ronjenja), dahće neko vrijeme i zijeva, napokon 
rastvori zubato ždrijelo, koliko mu je samo mo¬ 
guće. Ovako ostane ležati nepomično na odabra¬ 
nom mjestu i doskora — čini se bar tako — zaspi. 
No ne može se sigurno reći, da je njegov san du¬ 
bok, budući da ga svaki i najmanji štropot može 
da probudi i u vodu otjera. 

Ako ga nitko ne uznemiri, ostane krokodil do 
zapada sunca na kopnu, katkada u brojnom dru¬ 
štvu svojih srodnika. Često leže u gomilama jedan 
preko drugoga, n^ najobičnije svaki za sebe; oso¬ 
bito se mladi krokodili zadržavaju u priličnoj uda¬ 
ljenosti od starijih. Čim se stane smrkavati, kro¬ 
kodili napuštaju kopno; sada nastupa vrijeme lova, 
koji je u glavnom namijenjen ribama. Osim riba 
lovi krokodil i sisavce, veće ili manje, koji su se 
neoprezno približili rijeci, pa i ptice močvarice. 
On se približava vrlo oprezno svojoj žrtvi, potone 
sasvim pod vodu, pliva polagano i tiho, samo noz- 


drve drži kod disanja malo iznad vode; a kod 
navale jurne strelovito na kopno. Krokodil nigda 
ne progoni žrtve, koju je promašio kod navale. 
Jednom smo s pravim užitkom promatrali, kako 
je antilopa, koja je došla bila na rijeku piti vode, 
iznenada skočila na visoku obalu, dok je za njom 
svom silom jurnuo krokodil. Ptice znade krokodil 
da zavara svojim prividnim mirom ili svojom ne- 
smotrenošću i negibivošću, pravi se, kao da i ne 
mari za njihovo skakutanje, te se onda iznenada 
baci među njih; često im se primiče u početku 
vrlo polagano, palac po palac, pa kad mu se čini, 
da se dovoljno približio, navali. Ali krokodil ne 
zazire ni od velikih sisavaca; on može da zgrabi 
i sa sobom odvuče u dubinu: magarca, konja, go¬ 
vedo, pa i devu. 

Kakogod je krokodil opasan radi štete, koju 
može da prouzroči stanovništvu onih krajeva, on 
je još mnogo opasniji po ljude same. U čitavom 
Sudanu ne će biti sela, koje ne bi imalo da opla¬ 
kuje barem po jednoga od svojih žitelja. Svake se 
godine događaju nesreće, a znatiželjnomu strancu 
znadu urođenici kazivati o nesrećama, kako je 
krokodil ovoga ili onoga: sina, unuka, konja, devu, 
magarca, psa, ovcu ili kozu ugrabio, odvukao u 
dubinu, požderao ili barem nogu ili ruku otkinuo. 
Vrlo se rijetko dogodi, da se žrtva može spasti; 
jer navala krokodilova tako je nenadana, da je 
svaki bijeg nemoguć. I uz pristaništa velikih mjesta 
i gradova tumara ta razbojnička klatež. Za moga 
boravka u Kartumu krokodil je zahvatio jednoga 
dječaka, koji se nekoliko koraka bio udaljio od kuće 
svojih roditelja, odvukao ga sa sobom do obliž¬ 
njega pruda usred rijeke i tamo ga na očigled mojih 
ljudi proždro. Neopisivi strah Sudanaca od te ne¬ 
mani je time dovoljno opravdan. 

Osim živih ždere krokodil i mrtve životinje, 
koje rijeka sa sobom nosi. Ja sam više puta bio 
na taj način lišen skupocjenih ptica, koje su ta- 
netom pogođene pale u vodu. Nasuprot Kartuma 
bio sam udario tabor, odakle sam izlazio u lov. 
Jedne sam večeri nastrijelio osobitu vrstu orla, 
koji je do rijeke lepršao a onda u vodu pao. Tu 
za mene skupocjenu pticu nosila je voda niz rijeku 
i već je prijetila opasnost, da će je zahvatiti struja 
i ponijeti sredinom rijeke. Uto se pojavi jedan 
Arapin i ja ga zamolim, da mi izvadi orla. -— 
»Očuvalo me nebo, gospodaru!« odvrati Arapin, 
»ne mogu ja ovdje u vodu, ta ovdje sve vrvi kro¬ 
kodilima. Istom prije nekoliko tjedana ugrabili su 
dvije ovce na pojilu i odvukli ih sa sobom, jednoj 
su devi odgrizli nogu, jedan konj je upravo još 
mogao pobjeći.« — Ja sam nato čovjeku ponudio 
lijepu nagradu, predbacio sam mu kukavstvo i po¬ 
zvao ga, da bude junak. No on mi posve mirno 
odgovori, da ne bi za čitavo blago ovoga svijeta 
išao u rijeku. Zlovoljan skinem odijelo, siđem u 
rijeku i stanem gaziti vodu, napokon zaplivam u 
smjeru, gdje se nalazio moj orao. Arapin iza glasa 
stane vikati: »Gospodaru, u ime milosrđa Alaho- 
va vrati se, eno krokodila!« — Uplašen požu¬ 
rim se natrag k obali. I doista od druge obale do¬ 
lazio je silan krokodil, vidjela mu se tek kresta, 
gdje proviruje iz vode; ravno je plivao prema 
mome orlu. Došavši do njega zaroni, otvori ždri¬ 
jelo, u kojem bih i ja bio našao dosta mjesta, 

ugrabi mi plijen ispred očiju i nestane ga u mutnim 
valovima. 

Dok je krokodil u vodi drzovit i nasrtljiv, na 
kopnu je potpuna kukavica. On se najviše sto¬ 
tinu koraka udalji od obale, kojoj se smjesta vraća, 
čim osjeti što sumnjivo. Napose ne podnosi čo¬ 
vjeka; čim se ovaj pojavi, smjesta se baci u rijeku, 
dok se nigda ne dogodi, da bi ga progonio na 
kopnu ili napadao. Stotinu sam puta sebi dozvolio 
šalu, da iznenadim krokodile i vidio, kako jedna¬ 
kom žurbom skaču u vodu kao na pr. kod nas 
žabe. Jedan od mojih momaka se jednom htio u 
ranu zoru pužući približiti obali, da zađe divlje 
guske, no nemalo se uplašio, kad je opazio, da ono 
nije panj, do kojega se htio neopazice došuljati, 
već krokodil. Na sreću se životinja ponijela kao 
obično: mjesto da je navalila na čovjeka, koji joj 
se bio približio, nastojao je da se sama što prije 
udalji. Jednaki strah pokazuje krokodil, kad mu 
tko želi zapriječiti povratak u vodu; tada gleda 
pronaći bilo kakvo sklonište, da se sakrije od 
progonitelja. Loveći jednom po šumama Modro¬ 
ga Nila naiđosmo iznenada na krokodila (od tri i 
po metra). Uplašen sklonio se u obližnje grmlje 
i tu se tako sakrio i pritajio, da ga nijesmo više 
mogli naći. 

Bit će da krokodil poduzima ovaikove izlete 
na kopnu s namjerom, da sebi nađe drugu vodu. Za 
kišnoga vremena putuje krokodil uzduž bujica i 
potoka, koji doskora presahnu, i tako ostane oci- 
jepljen od glavne rijeke; tu se on promeće, kako 
zna i može čekajući novu kišu. U početku putuje 
od jedne bare do druge, konačno se zaustavi tamo, 
gdje još imade nešto vode, i ostane po nekoliko 
tjedana ne mareći zato, da li mu bara odgovara 
veličinom svojom. Često se dogodi, da ljudi naiđu 
u kakvoj maloj kaljuži na čitavoga gorostasa. 

Ženka leže 20 do 90 jaja, koja oblikom i ve¬ 
ličinom nalikuju na guščja; razlikuju se od ovih 
tek svojom mekanom ali hrapavom, vapnenastom 
ljuskom. Ta jaja snese ženka u rupu na pješčanom 
prudu i zagrne ih repom. Ona tako spretno zamete 


svaki trag, da se ono mjesto može tek po mu¬ 
hama raspoznati, koje su se nad leglom skupile. 
Ženka zatim ostane u blizini zakopanih jaja. Kad 
su se mladi gušteri razvili, daju mukle glasove; 
majka, koja se nalazi u blizini, čuje njihovo piju¬ 
kanje, priđe i odgrne pijesak. Mladi izmilje iz 
svojih jaja, našto ih majka odvede u vodu. 

U stara vremena su Egipćani (napose donji), 
kako pripovijeda Herodot (5. st. prije Kr.), držali 
krokodile u ropstvu. 

»Mnogi Egipćani, kaže otac povijesti, gle¬ 
daju u krokodilima svete životinje, drugi opet 
svoje najljuće neprijatelje; jedni stanuju oko jezera 
Morisova, a drugi oko Elefantine. Oni pripitome 
lijepom njegom krokodila tako, da se dade rukom 
dodirnuti. Ti ljudi nastoje, da krokodilu bude život 
što ugodniji, vješaju mu na uši zlatno prstenje 
s brušenim kamenjem, kite mu prednje noge zlat¬ 
nim kolutima i hrane ga zakuscima i mesom. Na¬ 
kon smrti ga balzamiraju i polože u posvećeni 
grob. Ovakvi se grobovi nalaze u podzemnim 
prostorijama velikoga labirinta kod Morisova je¬ 
zera, nedaleko Krokodilova grada.« — Maximus 
Tyrius (2. st. poslije Kr.) pripovijeda ovaj slučaj: 
»U Egiptu je hranila neka žena krokodila, radi 
čega su je ljudi visoko štovali. Njezino dijete 
igralo se s krokodilom, dok ovaj nije postao tako 
velik i jak, te je požderao dječaka. Nesretna 
se žena radovala velikoj sreći svoga sina, jer ga 
je božanstvo sebi odabralo za žrtvu.« 

Mladi krokodili dadu se brzo pripitomiti kao 
i gušteri, uzimaju hranu iz ruke, a da pri tom ne 
sikću, naviknu se na izvjesne glasove, pri čem se 
vrlo ljupko vladaju. Da za mladosti brižno uzgo¬ 
jeni krokodili i pod starije dane ostaju pristupačni 
i neopasni, koliko se to uopće od njih može tražiti, 
može se sigurno ustvrditi, pa prema tome stare 
priče o krokodilima nipošto nijesu pretjerane i 
iskićene. 

»Brehms Tierleben«, 

Priredio: V* B. 


VEČER U ŠUMI 

Žubori vrelo. Tisuć se sjena 
Prepliće mirisnim zrakom. 
Proljeće pjeva. Zadnja se svjetlost 
Večernjim grli već mrakom. 

I sve je mirno. Blagost je neka 
Zavladala uokolo svud. 

Zamire sunce. Suton već pada 
Taj koprenom pokriva put. 

Svježina — miris. Svud se osjeća 
Priroda nova i bajna. 

Suza u oku. Proljet je ovdje 
Opet zavladala sjajna, 


Hrvoje Švob, 

LISTAK 


MISLI VELIKIH LJUDI. 

Ljudi, koji »nikad nemaju vremena«, 
najmanje rade. 

Georg Ch. Lichtenberg, 

niem. satir, pisac (1742.—1799.). 

Častoljublje 1 a g 1 j e obuzme male duše 
od velikih; upravo tako, kao što i vatra 
laglje zahvati slamni krov kolibe od 
kamene palače. 

Sebastian R. Chamfort, 

franc. pesimista (1741.—1794.). 

- li — 


JOSIP HANUŠ, 

apostol hrvatskoga sokohtva. 
(29. V. 1851.—14. VIII. 1927.) 



Dne 14. kolovoza o. g. umro je nenadano apostol 
hrvat, sokolstva brat Josip Hanuš. Umro je vršeći svoju 
sokolsku dužnost usred pozdravna govora, okružen hrvat¬ 
skim sokolima i sokolicama u Hrvat. Dubici. Smrt, dostojna 
jednoga Sokola, koji je u pravom smislu riječi i dušom i 
tijelom nastojao oko dizanja i jačanja hrvat, sokolske 
svijesti. 

Četrdeset i četiri godine neumornoga rada (1883.— 
1927.) posvetio je Josip Hanuš hrvat, sokolskoj ideji. Ro¬ 
dom Čeh iz Svemyslica (29. V. 1851.) ostao je vjeran toj 
ideji, za koju je i umro na hrvatskoj grudi. 


Što je apostol hrvat, sokolstva brat Josip Hanuš bio 
Hrvatima, najbolje nam kazuju riječi saveznoga starješine 
brata Križa, kojima je predao zemne ostatke njegove 
hrvatskoj zemlji na Mirogoju u Zagrebu: 

»Plačite braćo, plačite sestre, jer je tuga i bol, koja 
nas je snašla, velika, a gubitak nenadoknadiv! Naš dragi 
brat Hanuš ostavio nas je. Neumoljiv zakon prirode i volja 
božja odlučiše tako, a mi stojimo, eto, potištena srca i za¬ 
brinute duše, pitajući jedan drugoga: što ćemo sada? Jest, 
braćo i sestre! Strašno je to pitanje, ali na žalost istinito, 
jer zbog smrti dragoga nam brata nastaje velika praznina, 
koju ćemo popuniti Bog zna kada, ili... nikada. 

Ta on, naš dragi brat starješina, bio nam je mnogo 
više nego brat. Bio je otac, učitelj, vođa, savjetnik, pobor¬ 
nik, sudac. Bio je apostol sokolstva. I sve vrline odnosi 
sa sobom u tamni grob, a nama ostaju samo uspomne na 
njegova plemenita djela. Ali te uspomene ne smiju ugasiti 
u srcima našima, već će to, to Ti evo obećajemo, ostati 
vječiti memento u svakom našem radu i činu, nastojeći, da 
ga izvršimo prema Tvojoj nauci i u skladu s Tvojim uzor¬ 
nim životom. Pa ne samo da su ga resile sve plemenitosti 
potpuna čovjeka. U njemu je bila neslomiva jakost karak¬ 
tera, držeći se stoički onih zlatnih riječi: Sve za obraz, 
obraz ni za što! I nije ga dao. Čvrst i odlučan stupio je na 
čelo hrvatskoga sokolstva, upravo u onom času, kada je 
to sokolstvo zalutalo i bespomoćno trebalo najviše njegove 
pomoći i njegova imena. Hrvatsko mu sokolstvo ne će nikad 
to zaboraviti, pa ako je zato i doživio gorkih razočaranja 
i preziranja, naša ih je velilka ljubav i poštovanje zasjenilo. 
»Ova zemlja, koja me je primila kao sina 
svoga, ikoja mi daje gostoprimstvo i život, 
to je Hrvatska, moja druga domovina. I 
kao što sam oduševljen Čeh, tako isto sam 
iskren i oduševljen Hrvat, jer tu živim, 
dužnost i poštenje, pa i zahvalnost nalažu 
mi, da radim pošteno i nesebično za dobro 
i sreću Hrvatske domovine«. 

Kolike li uzvišene i plemenite duše, duše dostojne 
jednoga Hanuša. I sve to, eto, izgubismo jednim mahom 
I svijetle dane našega života prekrila je mrtva tama, a 
tuga obavila duše naše. Plačite braćo i sestre, jer nema 
među nama više onoga, koga je ljubav naša privezala uz 
nas, kao dragoga oca, kao miloga brata i nenadoknadivoga 
učitelja našega! Plačite braćo i sestre, jer samo u suzama 
svojima možemo naći utjehe bolnome srcu svom! 

Brata Hanuša nema više, pa ipak će on živjeti vječno 
među nama, jer nam je bio uzorom i putokazom pravoga 
Sokola, čestitoga muža i poštenoga rodoljuba. Brate! Dobri 
naš i mili brate Hanušu! Za sve to, za sva Tvoja djela, za 
veliku ljubav Tvoju — za sve to bit će Ti zahvalno hrvat¬ 
sko sokolstvo i hrvatski narod, među kojima si tako po¬ 
šteno živio, a u toj njegovoj hrvatskoj grudi primio vječni 
počinak. Slava bratu Hanušu!« 

Rijetki značaj apostola hrvat, sokolstva Čeha Josipa 
Hanuša neka bude vazda svijetlim primjerom hrvatskoj 
mladeži u životu! -lj- 

UČENICI U OGLEDALU SVOJIH PISMENIH RADNJA. 

(Ponavljanje istih rijeci) 

(Nastavak.) 

Kako uzbuđenost može biti uzrok ponovi jedne te 
iste riječi, vidimo na pr. iz početka prvoga Ciceronova 
govora protiv Katiline. Ogledajmo, što se dogodilo! Pro- 

pali mlađi plemić Katilina hoće da postane u Rimu konzul, 
jer mu to ne uspijeva, snuje urotu. Katilina s urotnicima 
pokušava upriličiti ustanak, poubijati glavne plemiće u 
Rimu i Cicerona, koji mu najviše smeta. Kada Katilina 
već ne može ostati u Rimu, sazove urotnike u kuću Marka 
Porcija Leke u noći 6.—7. studenoga, javi urotnicima, da 
odlazi iz Rima u Faesulae i odredi, koji će ostati u gradu, 
kako će grad zapaliti, a među ostalim naročito naloži, da 
ubiju Cicerona. To je Ciceron doznao još iste noći, do¬ 
čeka i odbije u jutro dne 7. studenoga ubojice, koji htje¬ 
doše u njegov stan, pa odmah drugoga dana dne 8. stu¬ 
denoga sazove vijeće, da napane svojim prvim govorom 
Katilinu. Kad tamo, ugleda u vijeću — Katilinu! To je 
tako djelovalo na govornika Cicerona, da on ne započinje 
svoj govor po pravilima retorike mirnim i stvarnim uvo¬ 
dom. Ugledavši naime Katilinu, Ciceron se iznenadio i 
ogorčio zbog tolike drzovitosti, Ciceron osjeća, da Kati¬ 
linu ne može zbuniti — ništa. Ova riječ »ništa« kao da 
se govorniku usjekla u mozak i on je u početku svoga 
govora ponavlja. Ciceron se odmah u početku dakle 
obraća Katilini i zapoiičnje govor evo ovako; 

Quo usque tandem abutere, Catilina, patientia nostra? 
quam diu etiam furor iste tuus nos eludet? quem ad fi- 
nem sese effrenata iactabit audacia? nihilne te noctur- 
num praesidium Palatiii, nihil urbis vigiliae, nihil timor 
populi, nihil concursus bonorum omnium, nihil hic muni- 
tissimus halbendi senatus locus, nihil horum ora vultusque 
moverunt? patere tua consilia non sentis? 

Dokad ćeš napokon, Katilina, zlo upotrebljavati strp¬ 
ljivost našu? Kako će nam se dugo rugati ta tvoja bjes¬ 
noća? Dokle će se hvastati prkosita drzovitost? Zar te 
ništa nije mogla uzdrmati noćna posada Palatija, ništa 
gradske noćne straže, ništa strah naroda, ništa sastanak 
svih dobrih državljana, ništa ovo dobro utvrđeno mjesto 
senatskih sjednica, ništa oči i lica ovih muževa? Ne 
osjećaš li, da su otkrite tvoje osnove? ((Prijevod Adolfa 
Webera). 

Evo ovakvo ponavljanje jedne iste riječi nije ni¬ 
pošto znak kakve nemoći u izricanju misli, jer ima svoju 
osobitu svrhu, otkriva nam osobito duševno stanje, ono 
pristaje u burnu situaciju, ovakvo je ponavljanje obraz¬ 
loženo. Pače možemo razmatrajući i analizirajući odlične 
pjesmotvore, mirne duše ustvrditi, da na pr. u pjesništvu 
uz poredbu i pridjev, komu je glavna svrha da poput 
svjetiljke rasvijetli ono, što njegova imenica znači, od 
svih prikazbenih sredstava u pjesničkom je govoru po¬ 
navljanje riječi (figura ponove) najznatnije i s različnom 
svrhom. U pjesmama se ne ponavljaju riječi samo zbog 
čuvstava, kako smo naprijed spomenuli, može to imati i 
drugu svrhu, tako n. pr. da se svrati sva pažnja na nešto. 

Iz Mihanovićeve pjesme, a hrvatske himne »Lijepa 
naša domovina«; 

Mila, kano si nam slavna, 

Mila si nam ti jedina, 

Mila, kuda si nam ravna, 

Mila, kuda si planina! 

Svuda dakle: i u povijesti (prošlosti) i među svim 
zemljama i krajevima, i u dolini i planini — čujte i pa¬ 
zite dobro, vi, koji nas slušate, dok ovo pjevamo — jed¬ 
nako nas se domovina doima, ona nam je — mila. 

U Preradovićevoj »Lopudskoj sirotici« Zorka Dragić 
odlučila je potajno ostaviti svoju braću i pobjeći sa svo¬ 
jim Milovanom preko mora u Italiju. Braća doznaše za 
bijeg sestrin i idu u potjeru, no u potjeri Zorkin Milovan 


ubi iz puške najmlađega brata Zorkina. Leži brat mrtav 
na odru, kraj odra je i sestra Zorka, a najstariji brat 
kuka tako, te osjećamo, kako mu se zadrla u dušu jedna 
jedina misao, koja se izriče riječju »sramota«, što im je 
navukla rođena sestra, a jer je to tužno, uz riječ »sra¬ 
mota« pjesnik ponavlja vokal »o«, koji će pri kraju pri¬ 
jeći u uzvik »oh«: 

Odsele smo bokci sramotnici. 

Otvrdnu nam zalogaj u ustih, 

Ogrknu nam srk vodice hladne, 

Otiesni nam kuća i odjeća, 

Kako ćemo živjet od sramote? 

Sramota nam ispod nogu tutnji, 

Sramota nam svud okolo šapće, 

Kako ćemo klonit se sramote? 

Sramota je potuljena lica, 

Sramota je strepljiva ogleda, 

Sramota je glavinjava hoda, 

Kako da nas ne izda sramota? 

A ti živa pred o£ima našim? 

Pa u živu se strinu obliku 
Da nam živi i sramota naša? 

Oh zajedno s bratom da nam te je 
Zakopati u zemljicu crnu!« 

Da se vidi, kako ponova istih riječi ima ne samo 
neku svrhu uopće, nego i prerazlične svrhe, spomenut 
ćemo i jedno mišljenje, po kom se ponavljanje posve istih 
stihova za iste situacije nalazi u oca evropske poezije 
Homera. (»Ilijadi i Odiseji«) — a mi dodajemo možda i 
u našim narodnim pjesmama — zato, da se kod ponav¬ 
ljanja istih riječi malo odmore slušači, koji inače narod¬ 
noga pjevača s napetošću slušaju. 

Ponavljanje se doima te ima svoju osobitu svrhu i 
u prozi: »Brat i sestra poslušaše i uzevši štap otolen 
hajde hajde hajde, doklen ih oni štap do same očine kuće 
dovede« (Vuk Stef. Karadžić, Srpske nar. pripovijetke). 
Tu je narodni pripovjedač ponovom riječi postigao, da 
nas se jače dojmila ustrajnost brata i sestre na putovanju. 

Ili na pr. narodni pjevač umije ponavljanjem riječi 
postići dojam užurbanosti i borbe: »Sjutradan glas kroz 
narod: »Umr’o kralj! Koga ćemo za kralja?« Te tamo te 
amo, te više te niže, te ura te fura, bogme brata mu, 
njega te njega«. (Vuk Karadžić, Srpske narodne pripo¬ 
vijetke.) 

Zaustavili smo se možda i previše kod ove stilističke 
pojave, ali ne će ni najmanje škoditi, ako se svrati pažnja 
i na ovaj način pisanja, pa da se porazmisli kod ponav¬ 
ljanja riječi, ima li ponavljanje svoju svrhu i kako će se 
dojmiti. Konačno završit ćemo ovo razmatranje vrlo li¬ 
jepim primjerom, kakav dojam postizava ponavljanjem ri¬ 
ječi jedan naš dobar stilist, za koga se školska mladež 
premalo zanima, to je slavonski pisac Tordinac. U nje¬ 
govoj crtici »Crkveni god« čitamo: »... onda sa seoske 
crkvice zaječi zvono i širom oglašuje svijetu: »Zdravu 
Mariju«. Tko je po kućah, stane pa se krsti; tko na ulici, 
stane pa se krsti; tko u polju, stane pa se krsti — tiho 
je, svečano je, ko da je sva narav poklekla, zaronila i 
utonula u žarku jeditu molitvu«. 

Corrector. 

HRVATSKI KNJIŽEVNI JEZIK. 

Nema sumnje, da su današnji južni Slaveni, kada su 
se doselili na jug i zaposjeli balkanski poluotok, govorili 
jezikom, ako ne takvim, koji je bio zajednički svima njima, 

a ono barem narječjima, koja im nisu smetala, da su se 
mogli među sobom razumjeti. Taj je jezik bio sličan onome 
jeziku, kojim su braća Ćiril i Metod napisali svoja djela 
Jezilk braće Ćirila i Metoda sačuvao nam se u kasnijim 
spomenicima. Najstariji dopiru do g. 1000. poslije Isusa, pa 
su kasniji prepisatelji njihovih djela ponešto i jezik mijenjali. 

Burna povijest južnih slavenskih naroda utjecala je 
mnogo i na jezik, što su ga oni donijeli na balkanski polu¬ 
otok. Na ove Slavene, dok još nijesu uredili zajedničke 
države, navalio je Asparuh, vođa Bugara (naroda mongolske 
pasmine), koji su se odijelili od svojih suplemenika na Volgi 
i osvojili g. 679. zemlju između Iskera, Balkana, Dunava i 
Crnoga mora. Ovi su osvajači Bugari poprimali pomalo sla¬ 
venski jezik i slavenske običaje, dok se nijesu posve po- 
slavenili, ali su zadržali svoje ime, koje su poprimili i Sla¬ 
veni u pomenutim osvojenim krajevima balkanskoga polu¬ 
otoka. Ta činjenica bila je prvim povodom, da su se počeli 
južni Slaveni cijepati u posebna plemena i narode. Razlike 
jezične postajale su među južnim Slavenima sve jače. Ma 
da su osvajači Bugari poprimili jezik i običaje slavenske, 
ipak je njihov dolazak među istočnim balkanskim Slaveni¬ 
ma utjecao i na njihov jezik. Toga utjecaja nije bilo, kamo 
osvajači Bugari nijesu došli. Pored ovoga utjecaja bilo je i 
drugih. Na Slavene u južnim i istočnim krajevima balkan¬ 
skoga poluotoka utjecali su jako Grci (a kasnije Turci u 
svim krajevima, koji su potpali pod tursku vlast). Na Sla¬ 
vene, koji su zapremili zapadne krajeve balkanskoga polu¬ 
otoka, utjecali su mnogo Latini (kasnije Talijani), ikoji su 
zaostali ondje kao starosjedioci, kao i Arbanasi (nekadanji 
Iliri). Spomenemo li još, da su zapadni balkanski Slaveni 
pristali u svojoj prosvjeti uz zapadno-evropsku kulturu ili 
rimsku, a istočni balkanski Slaveni uz istočnu ili grčku 
kulturu, razumjet ćemo, da su se među njima počele osje¬ 
ćati sve to jače jezične (za onda dijalektične) i prosvjetne 
razlike i da su se počeli oni osjećati sve manje jednom 
cjelinom ili narodom. Ovo su bili razlozi, da se je već u 8. 
vijeku počelo pored imena bugarskoga javljati za zapadne 
balkanske Slavene narodnosno ime Hrvat, a malo kasnije i 
narodnosno ime Srb za one Slavene, koji su se smjestili 
između Bugara i Hrvata. Ova su tri južno-slavenska naroda 
osnovali i svoje posebne narodne države. 

Kakovim su jezikom onda govorili Bugari, Hrvati i 
Srbi, ne znamo, ali nema dvojbe, da su jezične razlike među 
njima bile znatno manje negoli su danas. Najstariji bugarski 
spomenici kasniji prijepisi djela braće Ćirila i Metoda, do¬ 
piru do g. 1000., najstariji je hrvatski spomenik za danas 
poznati bašćanska ploča od g. 1120., a najstariji spomenici 
srpske knjige jesu djela prosvjetitelja srpskoga naroda sv. 
Save iz konca 12. i početka 13. vijeka. Razlike jezične 
među ovim spomenicima nijesu još velike, kod Srba tim 
manje, što oni nijesu pisali narodnim jezikom, već jezikom 
braće Ćirila i Metoda, dotjeranim prema srpskom izgovoru 
(srpsko-slavenskim jezikom). 

Narodnim hrvatskim jezikom napisanih spomenika 
imademo više istom iz 14. vijeka, nešto listina (najstarija u 
originalu sačuvana od g. 1309.), najstarije hrvatsko književno 
sačuvano djelo »Cvet mudrosti vsake« i crkvena pjesma 
»Bog se rodi v* Vitliomi« (božična). Iz 15. vijeka imademo 
takvih spomenika već znatno više. Imademo mi dosta spo¬ 
menika i iz 13. vijeka, kao vinodolski zakon od g. 1208., 
dapače i iz 12. vijeka, kao dobrinjsku listinu od g. 1100., 
ali ti su nam se spomenici sačuvali u kasnijim prijepisima, 
u kojima je i jezik promijenjen prema jeziku onoga vre¬ 
mena, u kojem su prepisani. Vinodolski se zakon sačuvao 
u prijepisu od g. 1565., a dobrinjska listina u prijepisu od 
g. 1724., te imadu ta dva spomenika, koje samo primjera 


radi spominjem, u prijepisu sve osebine onoga vremena i 
kraja, u kojem su ti prijepisi učinjeni. 

Koliko mi možemo kontrolirati narodni jezik u Srba 
iz njihovih književnih spomenika, do konca 15. vijeka na¬ 
pisanih srpsko-slavenskim jezikom, rekao bih, da nijesu do 
konca 15. vijeka bile veće razlike između narodnoga go¬ 
vora srpskoga i hrvatskoga. Te razlike postaju veće istom 
u 16. vijeku, a razlogom su im političke prilike, u kojima 
su živjeli Hrvati i Srbi. 

Početkom 16. vijeka počima hrvatski i srpski ježile 
pomalo mijenjati svoj oblik, a kako su odijeljeno Hrvati i 
Srbi živjeli u sasma različitim političkim prilikama, razvi¬ 
jali su Hrvati i Srtbi svoj jezik svaki na svoj način. 

Do konca 15. vijeka bilo je čakavsko narječje opći 
hrvatski književni jezik sa kulturnim središtem u Senju. 

U 16. vijeku dolazi s juga nova struja, novi val u 
jezičnim promjenama hrvatskoga i srpskoga jezika. Već 
u hrvatskom spomeniku od g. 1520., napisanom od nekoga 
bosanskoga franjevca opažamo, da on uvijek zamjenjuje 
starije ča sa novijim što, pridržavajući još mnoge starije 
jezične osobine čakavskoga narječja. U nešto slabijoj mjeri 
opažamo tu mijenjanja čakavskoga narječja u štokavsko u 
najstarijim danas poznatim dubrovačkim pjesnicima Šišku 
Menčetiću, Đori Držiću i Andriji čubranoviću. Ova se 
struja širi sve više prema sjeveru, te se do konca 16. vi¬ 
jeka proširila, bar u porabi upitne zamjenice što mjesto 
starijega ča, malo ne na cijeli hrvatski narod, pridržavši 
dakako još mnoge osobine starijega čakavskoga narječja. 
Staro čakavsko narječje sačuva i prigodom te novije 
struje Istra (srednja i južna), zapadni dio Hrvatske (mo- 
druško-riječka županija, ličko-krbavska županija u sje¬ 
vernom i zapadnom dijelu te karlovački kotar), sjeverno- 
zapadna Dalmacija, istarski i dalmatinski otoci (osim naj¬ 
južnijih). 

Upitna zamjenica što upotrebljava se mjesto starijega 
ča do konca 16. vijeka ne samo u cijeloj Hercegovini, 
Bosni, u jugo-istočnoj Dalmaciji, već i u Slavoniji, da¬ 
pače i u bjelovarsko-križevačkoj, zagrebačkoj, varaždin¬ 
skoj županiji i Međumurju, kako se može svatko osvje¬ 
dočiti, komu se hoće proučiti dosada još neizdane isprave 
iz pomenutih krajeva hrvatskoga naroda. 

Ma da je zamjenica što malo ne općenito zamijenila za¬ 
mjenicu ča u Hrvata do konca 16. vij. (osim gore spomenutih 
krajeva, kojih nije zahvatila štokavska struja), ipak su 
postojale manje dijalektične razlike i unutar toga po¬ 
mlađenoga hrvatskog jezika. Te razlike odnosile su se 
što na oblike što na glasovne osobine, a osobito na iz¬ 
govor staroga glasa jat, koji se je izgovarao u nekim kra¬ 
jevima kao i (u većini krajeva), u drugim kao e, a u tre¬ 
ćim kao ije dotično je. 

Dok se je ovako, mogli bismo reći, prirodnim načinom 
razvijao hrvatski jezik, nadošla je u 16. vijeku još jedna 
nova pojava, još jedna nova činjenica, koja je izazvala u 
jednom, i to dosta velikom dijelu hrvatskoga naroda, nove 
jezične promjene. 

Turska pogibija postajala je za hrvatski narod već 
u drugoj polovici 15. vijeka, a pogotovu u 16. vijeku od 
dana u dan većom {osobito iza Muhačke bitke 1526.) 
Mnogo se hrvatskoga naroda u to vrijeme razbježalo 
po svijetu i potražilo novu domovinu. Jedni se preseliše 
u jugo-zapadnu Ugarsku (Burgenland—Gradišće), drugi u 
Donju Austriju, treći u Moravsku, četvrti u Italiju (u 
provinciju Molisse) itd. 

To je bilo i razlogom, da su Hrvati, koji nijesu pot¬ 
pali pod Turke, izabrali g. 1527. Ferdinanda I. Habsbur- 
govca svojim kraljem, jer su uvidjeli, da ih ne može drugi 

obraniti od Turaka. Tim, što su Hrvati došli u državnu 
zajedinicu sa braćom Slovencima, postao je saobraćaj među 
njima sve jači i življi. Spomenemo li još, da su bile vojske, 
koje su branile Hrvate od Turaka, ■pored domaćih hrvatskih 
četa, baš iz slovenskih krajeva, razumjet ćemo, da se javlja 
nova jezična struja sa sjevera, koja utječe onako, kako smo 
gore prikazali, pomlađeni hrvatski jezik, razumjet ćemo, 
da su svi Hrvati počeli u svoj jezik unositi jezične sloven¬ 
ske osebine. Već koncem 16. vijeka opažamo doduše u vrlo 
maloj mjeri te osobine u Međumurju, varaždinskoj i donekle 
zagrebačkoj županiji. Tu struju pomagali su obilno i neki 
hrvatski književnici u ^drugoj polovici 16. vijeka, prilago¬ 
đujući svoj [književni jezik i za braću Slavene (Ivan Pergo- 
šić i Antun Vramec). Mjesto starijega ča ili pomlađenoga 
što poče preotimati u pomenutim krajevima i najnovije kaj 
koncem 16. i početkom 17. vijeka. 

Kajkavsko se narječje udomilo u pomenutim kra¬ 
jevima istom u drugoj polovici 17. vijeka. U to se vri¬ 
jeme proširilo i u sjeverne dijelove modruško-riječke 
županije {u cijeli čabarski kotar, djelomice u delnički i 
vrbovski kotar), a ponešto i u karlovački kotar. Najjači 
zamah postignu kajkavsko narječje kod Hrvata u 18. 
vijeku. 

Još je bila jedna pojava u hrvatskim zemljama, koja 
je mnogo utjecala na hrvatska narječja. Budući da su 
mnogi hrvatski krajevi osobito u 16. vijeku opustjeli, koji 
su bili na udaru Turcima, stoga su u takve puste krajeve 
rado naseljavala hrvatska vlastela pribjeglice iz turskih 
krajeva kao svoje kmetove, kao u vrbovskom, karlovač¬ 
kom, jaskanskom i samoborskom kotaru. Te pribjeglice 
nazivahu u Hrvatskoj općenito »Vlasima«, bili oni Hrvati 
ili Srbi. Ali i u hrvatske krajeve, koji su potpali pod 
Turke i koji su dosta opustjeli, selili su se većinom Srbi. 

Uz ovakve prilike posve je jasno, da se nije mogao 
poslije g. 1527. razviti u Hrvata jedan književni jezik, 
premda su neki književnici i o tom radili (Pavao Riter 
Vitezbvić), već su pisci pisali svojim lokalnim narječjem, 
onim kajkavskih hrvatskih pisaca, koji su što dalje to 
više nastojali približiti se slovenskim narječjima. Upore- 
đivao sam jezik raznih hrvatskih kajkavskih pisaca 
s jezikom privatno-pravnih isprava iz raznih kajkavačkih 
mjesta, pa sam se uvjerio, da se nijesu držali nijednoga 
lokalnog kajkavačkog narječja, jer se kod svih opaža 
želja, da se približe slovenskim narječjima. Najviše hr¬ 
vatskim kajkavačkim narječjem pisali su Toma Mikloušić i 
Ignjat Kristijanović. 

Takvo je jezično stanje potrajalo u hrvatskoj knjizi 
sve do g. 1835,, t. j. do Ljudevita Gaja. On napušta ostale 
dijalekte i odabire jedino štokavsko narječje kao knji¬ 
ževno narječje. Kako mu nijesu bili naši tako zvani ilirski 
književnici potpuno vješti, trebalo je dosta vremena, dok 
se taj književni štokavski jezik dotjerao do onakvoga 
oblika, kakvim danas pišemo. 

R. StrohaL 

ŠPORT. 

SKAUTIZAM. 

Svi su se složili u jedinom, naime, da je današnje ljud¬ 
stvo pokvareno. Zato je sve nastojanje mjerodavnih usre¬ 
dotočeno — ili bi barem moralo tako biti — oko zaštite 
narodnoga podmlatka. »Omladinu treba sačuvati od štetna 
utjecaja okoline!« — geslo je raznih zaštitnih društava. 
Zdrav podmladak temelj je naroda. Koliko se kod nas u 
tom pogledu učinilo, ne treba spominjati, tek ću spomenuti, 


da je u odgoju mladeži najidealnije poradila anglosakson¬ 
ska rasa. Ona je pored drugih socijalnih ustanova donijela 
najveći uzgojni pokret: skautizam.* 

Skautizam je sigurno jamstvo, da će omladina skrenuti 
sa stramputice i poći pravim putevima etičkih (ćudorednih) 
načela. Skautizam se rodio baš u vrijeme dekadanse (pro¬ 
padanja) svega ddbroga, u vrijeme, kadi se vodila očajna 
borba, hoće li nadvladati dobro ili zlo. Skautizam je počeo 
da propovijeda dobro i poveo svoje pobornike u broj protiv 
zla. Sva je omladina otvoreno i oduševljeno pozdravila novi 
pokret, kojega je osnivač Sir Robert Baden-Powell. Ne 
samo omladina, već se i stariji naraštaj zagrijao za skauti¬ 
zam, jer njegov je cilj stvarati ljude značaja, a značajeva 
trebamo, to jest ljudi, koji ni za časak ne će odstupiti od 
etičkih načela, koji ni za časak ne će skrenuti s puta kre¬ 
posti. 

Skautizam je u svoje redove okupio svukoliku mladež 
obojega spola. Muška djeca od 8—12 god. čine vučiće, a 
ženska djeca pčelice. Stariji od 12 god. čine skaute odnosno 
goranke. Skautizam prema rečenici starih Grka i Rimljana; 
»Mens sana in corpore sano« skladno obrazuje duševne i 
tjelesne vrednote, jer tek harmonija toga obojeg u jednoj 
ličnosti stvara savršenstvo čovjeka, oko kojega se danas 
toliko nastoji. 

Vučići i pčelice. 

Djeca su nježni pupoljci, koji će se razviti ili u bujni 
cvijet ili će uvenuti — već prema tome, kakova bude oko¬ 
lina, u kojoj žive. Na žalost neka djeca žive u uzduhu otrov¬ 
nih plinova, u prostorijama bez svjetlosti i dana. Takva je 
okolina pogibeljna, jer u njoj dijete kržlja, što više ta oko¬ 
lina može da stvori od nježne duše djetinje okorjela zlo¬ 
činca. U interesu je čovječanstva spasti tu djecu, jer dječji 
kriminalitet (zločinstvo) na dnevnom je redu. U tom treba 
da poradi i država i svaki pojedinac. Skautizam će prido- 
njeti svoj oboL 

Skautizam odgaja mladež u svojoj sredini putem pri¬ 
mjera. Mladež treba da vidi samo dobro i da to dobro na¬ 
uči vršiti To joj se mora usaditi u srce i pamet ne izravno, 
već neizravno. Činiti dobro mora joj postati drugom priro- 
aom. Mlada je duša kao zrcalo, u kojem se odrazuje dobro 
i zlo. Dajemo li mladeži dobar primjer, učinit ćemo iz nje 
dobre ljude, zlim primjerom postat će i zli ljudi. Sjetimo se 
teških riječi Kristovih: »Tko sablazni jednoga od ovih ma¬ 
lenih, koji u me vjeruju, bolje bi mu bilo, da si objesi o vrat 

kamen mlinski i utone na dno mora«. Mladež uzgojiti _ to 

je najuzvišenija zadaća. Ciceron pita: »Može li se ičim više 
koristiti državi, nego tim, da joj se valjano odgoji mladež?* 
Zaista ne može. 

Skautizam počinje odgojom vučića i pčelica, da njih 
odgojivši stvori dobre »skaute« dotično »goranke«. A dok 
nam domovina bude imala dobrih skauta i goranki, vje¬ 
rujmo, da ćemo imati i dobrih građana. 

Skauti i goranke. 

(Scout-boys, scout-girls**) 

U kolu skauta skupljena je muška mladež, koja je 
prošla 12 godina, a u kolu goranki ženska mladež. U to se 
doba ona nalazi većinom u srednjim školama. Kakva im se 
smjernica onda dade, onako će djelovati kroz cijeli život. 
Od njih treba istesati značajeve. Ali škola sama po sebi ne 
može da se dade na izgradnju značajeva radi malenoga 
broja odgojitelja i nedostatka vremena. A baš najveću pa¬ 
žnju treba pokloniti mladeži od četrnaest, petnaest godina 
lađa se mladež nalazi u doba momačkoga razvijanja, gdje 

* Scout (č* skaut) engl. je riječ i znači: onaj, koji is¬ 
tražuje, ispituje, izviđa; u vojsci: izvidnica, polj. straža. 

** Eagb boy (baj): dječak; girl (gori): djevojka. 

mlado biće proživljuje tešku krizu, jer može uslijed nedo¬ 
statne pažnje u pogledu ćudorednoga razvoja teško stradati, 
pa i uginuti. A škautizam je najuspješnije sredstvo, da je 
zaštiti od pogibeljna utjecaja loše okoline. On je lijek svim 
porocima, koji danas haraju omladinom. 

Velike se nade polažu u nas. Mi smo nastavak života 
pređašnjega naraštaja, ikoji je svoje djelo izvršio ili ga 
vrši — bilo zlo ili dobro; on nas gleda pogledima nade i sum¬ 
nje: hoćemo li biti vrijedni, da danas sutra u svoje ruke 
preuzmemo njegove dužnosti. Mislim opravdana je to sum¬ 
nja, jer današnja je mladež većinom bez daljih pogleda u 
budućnost. Većina odlazi u život nepripravna za borbu, 
koju život sa sobom donosi. Nasuprot tome skauti se od 
malena uče toj borbi; oni se vježbaju u snazi i izdržljivosti, 
Odvodleći ih u prirodu, gdje nema majke ili sestre, da im 
da sve gotovo, oni se pripravljaju za život, gdje će isto 
talko kao i vani u logoru biti prepušteni sami sebi i svojoj 
okretnosti. 

Domovina u skautima dobiva dobre domoljube. Dok je 
jedan dio današnje mladeži ravnodušan i mlak prema do¬ 
moljublju, ili dok je drugi dio zadojen pretjeranim do¬ 
moljubljem, skautizam odabire srednji put. Skauti su domo¬ 
ljubi na djelu, ne na riječi. 

U ženskoj mladeži, okupljenoj u skautskim redovima, 
goji se vedar pogled u budućnost, velike zadaće, koju oče¬ 
kuje naš narod od njih. U skautskim se redovima ona od¬ 
gajaju i samostalno razvijaju, da mogu danas sutra obitelji i 
društvu i čovječanstvu koristiti svojim umnim i ćudorednim 
vrednotama, koje su im od prirode dane. U njima se goji 
duh slobode i samoradinosti. Njima se daje prilika, da po¬ 
kažu sve svoje vrline u organizatorskom radu. Njih se vani 
u logoru (pripravlja za rad kućanice, u kratko — za život 

U skautizmu vlada potpuna ravnopravnost. Nema tu 
ni viših ni nižih (podčinjenih). Svi su braća i sestre; tu se 
pod ravnopravnošću razumijeva saradnja sviju na izgradnji 
značajeva, tu se nikomu ne osporava ono, što je sam za¬ 
služio i nitko ne želi da vlada, dok bi drugi bio skučen. 
Pa i vođa ,je samo brat, koji ima pravo da zapovijeda, jer 
ima i velike dužnosti. Inače njega ne dijeli nikakav jaz od 
braće u četi 


ZABAVA 

mora mu javiti. 

Razboljela se jednom žena Petrice Kerempuha i za¬ 
moli muža, da joj dovede liječnika. Čovjek smjesta skoči i 
pođe. Kad je već bio na cesti, poviče žena sa prozora: 

— Ne treba mi doktora, popustiše bolovi! — Ali Pe- 
trica kao da i ne čuje, već zagrebe cestom te ravno k li¬ 
ječniku: 

— Žena mi se razboljela, gospodine, pa me, poslala 
po tebe. Ali kada sam već bio pošao nizbndd doviknu mi. 
da nije potrebno da dođe doktor, jer da su bolovi popustili 
I ja sam eto došao, da ti javim, da ne trebaš doči. 

C. 

»BRAT FRIDRIKA III.« 

(Niccolo Tommaseo 1802.—1874.) 

Jednom dođe neki siromah na dvor Fridrika III., i 
uporno zahtijevaše, da vidi vladara govoreći: »On mi je 
brat!« Stvar dođe do ušiju samoga vladara, koji nada sve 


I tako završujem. Iznio sam sliku pravoga skautizma 
i pozivam svu omladinu, da se pridruži tome velikom po- 
kretu i da nas potpomogne u radu, koji smo započeli. 

Budite spremni! Domovina će vas trebati, a hoćete 
li vi na njen poziv moći kao skauti odvratiti: »Uvijek 
spremni!«? 

Budite dakle skauti! 

Daruvar, 11. VIII. 1927. R u d. Sigi. 

KNJIŽEVNOST. 

»Naš Glas«. Izišao je 8. br. ovoga mjesečnika, koji 
izdaje u Trstu na slovenačkom odnosno hrvatskom jeziku 
Roman Pahor, s ovim sadržajem: France Bevk: Povest o 
grofu, ki so ga uši snedle. — Branko Perović: Iza otkro- 
venja. — Maksa Samsa: Srcu. — Janko Samec: V pred- 
slutnji. — Drago Gervais: Monolog gospodina Ništice. — 
Pietro Gasu — Janko Samec: Pohod napredka. — Iva 
Breščakova: Romar. — Znanost in vzgoja; Prof. F. Perić: 
Življenjski ustroj osebe. — I. Z. Dr. Klement Jug. — Rado 
Prelovec: O telovadbi. — Listek. —- Naslov za uredništvo 
in upravništvo: Trieste, Casella postale 348. 

»Hrvatski radiša«. Primili smo 17. broj lista, što ga 
izdaje na svijet »Hrvatski radiša«, društvo za promicanje 
rada te za namještanje i odgoj trgovačke, obrtničke, in- 
dustrijalne i poljodjelske omladine. Sastavni dio lista je 

još i »Mladi radiša«. Sadržaj: Dragoslav: Tapavci. _ Dr. 

I. F.: I. šegrtska izložba u Vinkovcima. — Hrvati i Slo¬ 
venci. — M. D.: Razumno vođenje posla u trgovačkom 
prometu. — Arkadij Averčenko: Lov na slonove. _ Dru¬ 

štvene vijesti. — Pregled naučnika, namještenih u mje¬ 
secu srpnju 1927.; svega 91 naučnik. — »Mladi radiša«, 
kao prilog »Hrv. rađiše«: Moj stalež, moj ponos. — Po¬ 
grebni običaji na malajskom otočju. — Kipar Vitić (cr¬ 
tica). — Zašto se priređuju jela? — Proizvađanje octa. — 
Slike iz stolarskoga obrta. — Uredništvo: Zgb., Šenoina 
ulica br. 16., II. kat. 

I ŠALA 

začuđen pusti čovjeka preda se i zapita ga: »Po čemu si 
mi ti brat?« Siromah odgovori, da su svi ljudi braća iz¬ 
među sebe, budući da su svi potomci istoga oca, i zamoli 
kralja, da mu dade štogod u ime bratstva. 

Vladar, kojemu se slabo dopalo razlaganje prosja- 
kovo, dade ovomu nešto novaca. Vrlo nezadovoljan pri¬ 
mijeti siromah: »Ovako bogat, kao što ste Vi, malo daru- 
jete svome bratu«. — »Idi, reče mu Fridrik, ako 
ti svaki brat dade, kao što ti dajem ja, bit ćeš jednoga 
dana bogatiji od mene«. 

S talijanskoga A. Viseteo. 

I. ZAGONETNA POSJETNICA. 

(Frano Carević) 


a) FRA PERO DJEGI-KREK 

Mostar 

Što je ovaj fratar? 

II. REBUS. 


(Stjepan Kalačević) 
od 

III. KONJIĆEV SKOK. 

(Mata Ciprijanović) 

Valjano riješeno daje stihove Branka Radičevića. 


VII. PREMJEŠTALJKA. 

(Josip Diminis) 

Vid’ ga! Ljut je! 

Glasovito lice iz Ilirskoga preporoda. 

VIII. TRI RAZBIGLAVE. 

(E. Blažić) 

1. Nominativ od velike cijene, 

Genitiv lijepo ime žene. 

2. Ja otvaram mnoge stvari 

I bosanski grad sam stari. 

3. Oh, da mi je na 1234 svijeta poći 
I vidieti sve do jednog 5323, 

Sretan li bih bio! Ali kako, 

Kad u džepu nemam ni 12345323 

IX. PALINDROM. 

(Ante Mihletić) 

Čitaš li me sprijeda dobro, 

Ime jesam dragi pobro. 

Čitaš li me straga pomno, 

Klikni: Zdravo, vulkan-goro! 


IV. ZBROJIDBA. 

(Nikola Hercigonja) 

• • • nije crn 

• • • dio glave 

• • • zamjenica (sr. rod) 

• •••••• gora u Dalmaciji 

V. BROJČANICA. 



Ispuni gornje četvorine brojevima 2, 2, 6, 6, 4 tako, 
da zbroj svih brojeva vodoravno, okomito i dijagonalno 
iznosi 20. 


VI. BROJČANA ČETVORINA. 


(Josip Dominis) 


1 

3 

2 

2 

4 

5 

6 

8 

8 

Rijeka u 
Rusiji 

Ime iz 
Biblije 

Mjesto zvano 
po Sani 

Muško 


X. PUŽ. 

(V. B.) 

Puž se penje uz 10 m visoku motku. Za svaka 2 m 
puta treba 1 sat vremena. Iza svakoga drugoga metra puž 
stane i vrati se za 1 m natrag, da onda opet nastavi put 
na isti način, dok ne stigne na vrh motke, s kojega se 
više ne vraća. Za koliko će sati stići na vrh? 


XI. KRALJEV HOD. 

(Vijekoslava Tišljar) 

Daje narodnu poslovicu. Početno slovo nalazi se u 
jednom od srednja dva okomita reda. 

XII. REBUS. 

(S. Kalačević) 
s s 

r de s v sod+s 1 s + cu 
s s 

XIII. REBUS. 

(Ante Viseteo) 

N ' = plač ' = si 4- — p ? n -j- = | f = p v ć 
? n ' = v + d 4- b 4- = I + s v 4- = t 

XIV. REBUSI. 

(Veljko Novak) 
a) C 100m 2 4- g 4^001 2" 


ime 


b) K j^OOI 1 == ’2’ 4- ca 

PORUKE UREDNIŠTVA 

M. K-i. »Prijateljstvo« znatno zaostaje za Vašim pri¬ 
jašnjim radovima; no to nije nesreća, bit će još i boljih. 

A. U-ć. D. Vaše uspjele sonete (prazničke) smo pri¬ 
mili i ponovno čitali; dobri su i jezikom i sadržajem. Samo 
naslov čini se da ne pristaje, jer oni nijesu istom kakvo 
nestašno ćaskanje dokona pjesnika, koji gledajući svijet 
uživa, već iznose duboke misli o životu. Ako ste za to, 
mi bismo izostavili one sonete, koji imaju više mjesno 
(lokalno) značenje, tako te bi preostali vijenac sonetA 
sačinjavao zasebnu cjelinu i time dobio opću vrijednost u 
prikazivanju. Zato bismo naslov promijenili u: »Iz života 
za život«, a ušli bi ovi soneti uz neke promjene: 1. »Po¬ 
zdrav« (ne »Prolog«; nije zgodna ta stereotipna oznaka, 
iza koje konačno slijedi neizbježivi »Epilog«); 2. »Dom« 
(mj. »Na povratku«); 3. »Stara crkva«; 4. »Suncu«; 5. 
»More« (mj. »Uz more«); 6. »Pjesma cvrčaka«; 7. »Vjerni 
kamen« (vanredno!); 8. »Seljakovo jutro«; 9. »Laste«; 10. 
»Sudbina«. Ovako bi skraćen vijenac neobično snažno dje¬ 
lovao i mogao bi ući u dva broja. Onako je prenatrpan, 
i to ponajviše stvarcama, koje nemaju općenite vrijed¬ 
nosti, i ako one za pjesnika lično mnogo znače. Ostali bi 
soneti mogli ulaziti pojedince od vremena do vremena. 
Javite nam, može li se tako. 

»Jesenski«. Od priposlanih nam radova ulazi uz 
neke sitne promjene (radi ritma) »Zastajanje«; ostalo je 
slabije uspjelo. 

Vit. P-ć. Z. »Čudnovati doživljaji grofa Đ.« ne bi 
bili na odmet, kad bi imali dublje značenje; oni su tek 
za razonodu, pa pristaju u koji šaljiv list. Svakako bi ih 
trebalo skratiti, jer ovako razvučene (ima još i II. dio!) 
teško da bi ih koja redakcija htjela preuzeti. Šteta, da 
kraj truda, koji ste tu uložili, nijeste žigosali duh da¬ 
našnjega vremena; a toga ima na pretek. Dakako da bi u 
tom slučaju stvar još manje bila za naš list, ali to više 
za koji humoristički. Ima tu sasvim originalnih mjesta, 
i ako gdjekoja suviše sjećaju na Miinchhausenove pusto¬ 
lovine. Zahvalnije bi dakle bilo izvrći ruglu današnji duh 
vremena, makar u istom obliku, samo kraće i možda 
tako, da pisac govori na usta kakvoga »redivivus-a« ili 
zalutaloga bića sa kojega planeta (da bude originalni je). 
Svakako bi dobro bilo, da takva satira sadržaje moralnu 
pouku u blagom obliku, ne napadno. 

VI. V-ć. U Vašim pjesmama »Proljetne čežnje« i 
»S mora« ima uspjelih pojedinih mjesta, no u cijelosti ne 
djeluju ugodno na čitaoca, jer se mnoge slike ponavljaju, 
a to umara. Osim toga moglo bi se prigovoriti naglasku i 
nejednakosti stopa. »Svitanje« i »Sunce« može podnijeti, 
ostalo ne; trebalo bi dotjerivati. 

»D. M.« Najnovija pjesma »Moru« nije tako uspjela 
kao »Povratak«, koja ulazi prema Vašoj želji pod punim 
imenom (u jednom od narednih brojeva); tvrdi stihovi, 
ne teku, ima pogrešaka u naglasku, a to je važno, jer 
inače nema ritma, broj slogova nejednak. 

E. B-ć. Prve dvije zagonetke nijesu dosta jasno pri¬ 
kazane; ostale tri ulaze, čim dođu na red. 

»tuđinac«. »Neizvjesnost« ulazi, »Umiranje« znatno 
zaostaje. Drugiput nemojte tako štedjeti papira, već napi¬ 
šite svoju radnju na posebni papir i na jednoj strani, jer 
će inače u ... koš. 

B. K-ć. Primili smo dva Vaša soneta »A. St.« i »Zr. 
i Fr.« Oni prijašnji ulaze istom u 3. br., jer smo imali sta¬ 
rijega gradiva od drugih saradnika, pa su morali i prije 
ući. Odsada će ići redom. 


»Šumski«. Od Vaših pjesmica nije na žalost nijedna 
tako uspjela, da bismo je mogli uvrstiti; jedino predzadnje 
dvije kitice u »Jesenskoj pjesmi« ne bi bile na odmet. 

Dr. P-k. »Geografska slovčanica« ulazi, ostalo ne; 
imamo sličnih stvarca otprije. 

Vj. M-ć. O. (Ni »ispunjaljka« ni »skrivačica« ne mogu 
ući, suviše su prozirne. 

E. Sch-tz. Z. Treba pisati crnilom! 

Vit. P-ć. Z. Vi ste nas tako obasipali rukopisima, da 
smo zasada stigli pregledati »Obranu Taraskona«, koja 
ulazi; ostalo oo vremenu, dok pregledamo. »Tri tihe mise« 
dobra je stvar, ali nije za naš list. Vaš prijedlog o izda¬ 
vanju zabavne đačke biblioteke neizvediv je bar zasada 
iz više razloga. Bilo bi nam milo, da nam kojom prilikom 
saopćite svoje zanimanje. 

T. P-a. »Anđelina« djeluje smiješno, i to više obra¬ 
dom već sadržajem; ne može ući. 

»Zm. od. B.« Vaše »Maturalno putov.« ne bi bilo 
inače na odmet, da ste malo više o njem rekli i da ni¬ 
jeste tako pretjerivali u satiričkom tonu. I najtečnija 
hrana dojadi, ako je čovjek previše uživa, a nekmoli 
otužna svinjetina. Zar nije tako? 

V. O-k. Vaš prijevod sa češkoga o šahu ulazi. Upo- 
zorujemo Vas, da je prijevod jezično bio slab, pa smo ga 
morali znatno preraditi. Čitajte i učite jezik (gramatiku). 

Iv. St. G. Od Vaših radova mogla bi podnijeti pjesma 
»Povratak ...«, da je bolje uspjela 3. i 5. kit. (— duše — 
duše; — roba — roba); ono navijanje sroka nipošto nije 
zgodno. Ostale stvarce također ne možemo upotrijebiti. 

Iv. M. S. Ni »Jesen« ni »Povratak« ne će ući. Ima *tu 
mnogo nedostataka. Pričekajte još! 

Dr. S. O. Vaše pjesme »Životu«, »Na groblju«, »Poe¬ 
ziji« i dr. pročitali smo. No ni sadržajem ni obradom na 
žalost nijesu uspjele, da i ne govorimo o jezičnim nedo¬ 
stacima. Treba još mnogo učiti i čitati! 

P. B. — B, K. Ima nekoliko uspjelih sličica u Vašoj 
pjesmi »Slika«, no u cijelosti to nije za tisak. Nije dobro 
na pr. — Iglice tanke, njina odijela — Ko da je tako (ne¬ 
spretno) — Proljetni vjetrić zelene vale (nema glagola) 
itd. Možete nam poslati onu drugu najavljenu vrstu pje¬ 
sama svojih, rado ćemo Vam ih uvrstiti, ako su bolje od 
ove i za naš list. 

Vit. P-ć. Z. Pjesma »Zvona sv. Marka« ozbiljna je 
sadržaja, pa treba prema tome da bude i obrada. Ne¬ 
zgodan je već početak s onim onomatopoetskim: — Bim, 
bam! — Stihovi ne teku glatko na pr. — Pozdravljahu 
naše lave, — Što branjahu svoj narod mili — ili: — Za- 
ridaše zbog srpanjske krvi (10 slog.) —, da se onda ri¬ 
muje sa 4. stihom (9 slog.) itd. Isto vrijedi i za pjesmu 
»Na Sve Svete«. Vrlo je slaba pjesma obradom »Futurist. 
san«, a i sama zamisao nije osobito sretna. Zasad imamo 
Vaših radova za tisak, pa kada ovi uđu, pošaljite nam 
ostalo, da Vam rukopisi bez potrebe ne leže kod nas u 
ladici. Bilo bi bolje, da prevedete kakav doživljaj ili pu¬ 
topisnu crticu i slično. 

»Jožev«. Vašu radnju »Piga« pročitali smo. Lijepa je 
to stvarca svojim sadržajem, no čini se, da je suviše ishi¬ 
trena i nepromišljeno pisana. Dajte svakako o tom raz¬ 
mislite, kako bi se zgodnije zaokružila, pojedine inače 
vrlo zgodne sličice obradile, pomnije i recimo savjes¬ 
nije. Šteta bi bila, da radi te više tehničke strane stvar 
ne uspije. Nemojte se ni siliti ni žuriti, već se prihvatite 
posla, kad osjetite potrebu rada. 

Fr. C-ć. S. n. B. Odgonetka 9. br. zakasnila; »Kri¬ 
žaljka« ulazi, čim dođe na red. Novu adresu priopćili smo 
otpravništvu. Uredništvo. 












I 










Dosadašnje edicije 

Društva, hrvatskih srednješkolskih profesora 


A. Odobrene školske knjige. 


1. Divković: Hrvatska čitanka za 1. razr. sred 
škola XIII. izdanje. Zagreb 1925. Cijena Din 20.—. 

2. Divkovi ć—P asarić: Hrv. čitanka za 
III. razred srednjih škola. X. izdanje. Zagreb 1925. — 
Cijena Din 36.—. 

3. Divković — Pasarić: Hrv. čitanka za IV. razr. 
srednjih škola. VIII. izdanie. Zagreb 1924. Cijena Din 36 — 

4. Petračić — Zagoda: Hrv. čitanka za 
V. i VI. razred srednjih škola. Dio I. Poetika Stili¬ 
stika i Proza. VIII. izdanje. Cijena Din 60,—. 

5. Platonova Obrana Sokratova i Kri- 
ton s uvodom u grčku filozofiju i komentarom od M, 
Kuzmića. U Zagrebu 1922. — Cijena Din 30.—. 


6. Školski atlas za niže razrede srednjih škola. 
Cijena Din 30.—. 

Balenović 


7. U prodaji: 
Cijena Din 35.—. 


Opća geografija. — 


8. U prodaji: R. Strohal: Čitanka iz književnih 
djela starih bugarskih, hrvatskih, srpskih i slovenačkih 
u I. periodu. Zagreb 1921. Cijena Din 10.—. 

9. Boranić : Pravopis hrvatskoga ili srpskoga je¬ 
zika. III. izdanje. Cijena Din 40.—. 

10. Dr. Ante Starčev ić: Selski prorok. Cijena 
Din 15.—. 


B. Pomoćne školske knjige. 


1. Ogrizović: »Hrvatski pripovjedači«. 
III, popravljeno i prošireno izdanje. Priredio dr. Ivan 
E s i h. U Zagrebu 1926. Cijena Din 40.—. 

2. Narodne pjesme junačke. Priredio dr. 
Milan S t r a š e k. Zagreb 1925. Cijena Din 25.—. 

3. Izabrane narodne pjesme II. dio. Žen¬ 
ske narodne pjesme. Priredio dr. N. A n d r i ć. 
U Zagrebu 1912. Cijena Din 20.—. 

4. Povijesna čitanka za niže razrede srednjih 
škola I. dio. Srednji i novi vijek do godine 
1648. II. popunjeno izdanje. Priredio dr. S. Srkulj. 
U Zagrebu 1922. Cijena Din 40.—. 


5. Geografijska čitanka. II. popunjeno izda¬ 
nje. Priredio dr. M. Šenoa. U Zagrebu 1922. Cijena 
Din 30.—. 

6. O. Andrije Kačića-Miošića Razgo¬ 
vor ugodni naroda slovi uskog a. Izdanje pri¬ 
redio i predgovor o životu i radu Kačićevu napisao dr. 
Ferdo Nikoli ć. U Zagrebu 1923. Cijena Din 15,—. 

U nakladi: Djela Petra Preradovića. 
I. potpuno i kritično izdanje. Knjiga I. i II. Priredio dr. 
B Vodnik. Zagreb 1918. Cijena Din 80.—. 


C. Nastavni^Vjesnik. 


»Nastavni Vjesnik«, list za srednjoškolsku 
| nastavu. Izdaje »Društvo hrvatskih srednjoškolskih pro¬ 
fesora« u Zagrebu. Može se još dobiti: Knjiga 14.—21. 
zatim 23., 25. i 30.—34. Cijena pojedinoj knjizi Din 75.—, 


pojedinom svesku Din 10.—, Jubilarni svezak 
(knjiga 30, sv. 9. i 10.) stoji Din 40.—. Članovi društva 
dobivaju »Nastavni Vjesnik« badava, a članarina iznosi 
Din 50— na godinu. 


D. Omladina. 

»Omladina«, list za zabavu i pouku srednjoškol- Pojedini broj Din 5.—. Ovogodišnja »Omladina« (god. 

ske mladeži. Mogu se dobiti godišta 4.-9. po Din 40.—. XI. stoji na godinu Din 40.—. Pojedini broj Dinara 5.— 

E. Izdanja Omladine. 

IT l-Vujec Grga: Petrica Kerempuh, ilustr 2. Josip Milaković: Lijan Gibor, Cijena 

U Zagrebu 1921. Cijena Din 10__ Din 15.—. 

3. Dubrovački dvor, ilustr. Priredio dr. B. 

Cvjetković. U Zagrebu 1922. Cijena Din 15.—. 


Od svih cijena imadu knjižare 25 % popusta. 


Narudžbe se šalju samo na Društvo Hrv; srednješkolskih profesora 

Zagreb 6, pošt. pretinac 47. 







